
Sirbiendo Aruba pa mas di 50 aña cu e 

miho servicio, respaldo y cobertura conñabel. 

AWEMainta Dialuna, 14 November 2016 


Riba su cumpleaños 



Garshon Rosa ta bira di 10 morto den nos trafico 


DIASABRA atardi pa mas o menos 17:20 Central di Polis ta 
haya un yamada bisando cu na Seroe Patrishi un auto lo mester a 
alcansa un mucha di 1 aña. 

Na yegada di e patruya policial enberdad ta topa cu e criatura na 
unda cu ta cuminsa reanime sperando riba Ambulance. 
Ambulance a yega un par di minuut despues na unda a pone e 
criatura den ambulance y Polis a habri caminda p’e jega mas liher 
posibel hospital. 

Lamentablemente pa 17:55 dr. Arends ta constata morto di Garshon 
J.T. Rosa, naci 12 november 2015 Aruba y biba na Seroe Patrishi 
252 F. Kier men riba dia di su cumpleaños (1 aña), el a haya su 
morto. 

Garshon Rosa a bira di 10 morto den trafico. Polis durante e inves- 
tigacion a haya necesario pa, den cuadro di e investigacion penal, 
pa detene chofer di e auto, e homber J.L. 

Tambe a tuma e auto den beslag p’asina Polisnan Forensico conduci 
un investigacion mas profundo riba con e accidente a sosode. 

Tin hopi pregunta, manera dicon ningun hende no a mira cu e 
mucha a bay riba caminda? 

Na Warda di Polis, e sospechoso supla pa midi nivel di alcohol den 
su rosea, pero e resultado tabata 0. 

Esey kier men, cu e chofer di e auto no tabata burachi, ni a bebe alcohol e 
dia ey. Asina mes, el a keda deteni sospecha di a causa un accidente fatal. 

P’e bario, p’e famia y pa tur conoci, e noticia ald a causa masha 
dolor, specialmente pasobra e dia ey, e baby a cumpli su prome 
aña di bida. 

N’e sitio tabata yena di emocion, hopi tristesa y dolor pa acepta 
e noticia lamentabel aki. Cuerpo di Polis y mescos tambe nos di 
AWEMainta ta manda palabranan di condolencia na famia, y hopi 
forsa den e momentonan dificil aki. 

Den e dianan aki 

Misa a bira blanco di ladronicia 


Den fin di siman, a bishita Misa Santa Filomena na Paradera 




ULTIMO dianan, varios t’e misanan cu ta haya bishita no desea di 
lardon. Ta manera cu misanan a bira blanco di e anti-socialnan aki, 
cu enbes di bishita misa pa pidi pordon pa nan pica ta busca placa. 
Tabata diasabra madruga, cu Misa Santa Filomena e biaha aki a haya 
bishita di un of mas lardon. E mester di ta di mas hende, si mira e 
daño cu nan ta laga atras. Nunca antes nos no a mira esaki sosode, 
unda no tin ningun clase di respet mas. 

E ladonnan ald ta enbusca di placa, pa por cumpra nan droga. Santa 
Filomena a bira di 4 misa den un tempo relativamente corto, cu ta 
haya bishita di personanan indesea. 

Anteriormente tabata na Savaneta cu nan a kibra drenta, despues a 
sigui pa Santa Cruz y Noord, pa diasabra a bay Paradera. 

Pregunta cu ta wordo haci awor ta, si Misanan tambe mester bay over 
na instala camara di seguridad y pone alarma? Aruba no t’asina sigur 
mas? Esald no t’e Aruba cu nos conoce, y cu Dios su poder, ta spera 
cu Polis lo sa di pone man riba e anti-socialnan aki. 

Accidente na altura di Sero Patrichi 

A laga bario pa varios 
ora sin corienle 



DIADOMINGO mainta pa mas o menos 7 or riba e caminda 
di rotonde Paradera direccion pa Playa un auto Toyota Altteza 
A-62754 cu tabata bay direccion rotonde Sero Blanco. Net den 
e bocht pabou di Sero Patrichi e chofer a bay na man robez di 
caminda, perde control y dal den un palo di luz grandi di Elmar 
y laga full e bario sin coriente. 

Den prome instante, e chofer a core bay, segun testigonan, pero 
despues a bolbe n’e sitio di accidente, unda el a keda deteni y 
hiba warda di Polis. 

Polis a sera e caminda, mirando e cantidad di waya di coriente 
cu tabatin riba caminda. E daño material ta considerable, si mira 
cu ta un transformer di N.V. Elmar a keda destrui. 

Mester bisa si, cu asina cu tiki awa cay, di biaha tin registro di 
varios accidente di auto, pasobra chofernan no sa di baha nan 
velocidad. Esaki ta un di nan. 

Fraccion di AVP a entrega 11 mocion despues 
di a trata 6 presupuesto di 6 Ministerio 


SIMAN pasa Parlamento a trata presupuesto 2017 caminda a 
atende cu 6 Ministerio faltando ainda 3 Ministerio pa wordo trata 
e siman aki. 

Fraccion di AVP durante e tratamento di e presupuestonan aki 
siman pasa, a entrega un total di 6 mocion pa mira cierto cambio- 
y proposicion cu nan lder pa Gobierno agrega den su maneho pa 
lolce ta 2017. 

Na mes momento tambe tabata notabel un biaha mas e falta di 
seriedad di oposicion cu a entrega algun mocion caminda ta con- 
firma un biaha mas cu principalmente miembronan di fraccion di 
MEP cu a atende e reunion, no ta pone atencion na loke ta nan 
responsabilidad como miembro di Parlamento den representacion 
di pueblo. 

Un di e mocion cu fraccion geel a presenta, ta pa pidi tanto Minister 
di Energia como Minister di Labor, pa percura cu trahadornan local 
ta bin na prome na remarca pa haya un trabou den e proceso di 
reapertura di e refineria y aki fraccion di AVP ta mustra cu durante 
tratamento di e ley di Citgo y traspaso di e refineria di San Nico- 
las pa pais, Aruba, e puntonan aki a wordo poni caba den varios 
mocion y tambe a forma parti di henter e acuerdo logra cu Citgo. 
Trahadornan local ta prioridad pa fraccion di AVP y Gobierno di 
AVP desde un principio y caminda cu no tin e experticio specialisa 


den nos hendenan local, lo trece expertonan for di exterior pa atende 
cu e aspectonan aki pa un periodo limita relaciona cu loke nan tin 
cu haci den e refineria. 

Un biaha mas por a ripara cu fraccion di MEP no ta tuma su tra- 
bou na serio, no ta studia cantidad di documento cu ta drenta na 
disposicion di miembronan di Parlamento, pero simplemente nan 
ta lceda insisti pa hunga weganan politico, mientras cu mayoria di 
e asuntonan importante aki, ya caba tanto Gobierno di AVP como 
fraccion di AVP a atende cu esakinan for di algun luna caba. 
Hasta fraccion di MEP a sostene algun di e mocionnan aki di frac- 
cion di AVP den pasado caminda a pone enfasis cu trahadornan 
local, tanto expertonan den refineria como hobennan di Aruba, 
mester bin na remarca pa haya trabou den e refineria y pa cual ta 
sigui henter e proceso aki di cerca mescos cu Gobierno tambe ta 
haciendo. 

Loke fraccion di MEP tin cu haci ta di atende cu nan responsabi- 
lidad c’un tiki mas seriedad, cu mas responsabilidad pero no bin 
den reunion simplemente pa haci politica partidista riba asuntonan 
serio pa trata di haci interesante. 

Aruba merece un mihor oposicion y sin duda a keda demostra den 
ultimo añanan cu fraccion di MEP no por cumpli cu e exigencia aki. 



Government of Aruba 

Minister of Education and Family policy 

Mrs. Michelle Hooyboer - Winklaar 


Government ofAruba 

Minister of Public Health, Elderly care 
and Sports 

Drs. Carlos A. Schwengle 


For the Came. For the World. 


fOOTBALLEXPo 

ARUBAANSEVOETBALBOND 

Abo ta core riesgo pa complicacion serio di griep? 

Si bo ta mayor di 60 aña of bo ta sufri di asma, diabetes, malesa cardiovascular of algun 

COMBATI 

otro malesa cronico, bo ta core riesgo pa haya complicacion serio cu por conduci na 

[ BUSCA BO VACUNA 1 1 

hospitalisacion y den algun caso hasta na morto. 

GRIEP 

Telefon: 5224200 

Vacunacion ta e forma mas miho pa proteha bo mes y otronan contra griep. 

Facebook: www.facebook/desparuba 

Website: www.despa.eov.aw 


Parlamentario sra. Lorna C. Jansen-Varlack 

Den Ministerio di Asunto Social, 
Hubentud y Labor, e hende ta central 


DURANTE e tratamento di e presupuesto di Ministerio di 
Asunto Social, Hubentud y Labor un biaha mas nos por a ripara 
con importante e Ministerio ald ta. 

Importante den e sentido cu tur e departamento y fundacionnan 
cu ta cay bou di e Ministerio aki na un of otro manera ta traha pa 
publico en general y principalmente p’esnan cu ta pasando den 
momentonan dificil. 

E hendenan mas vulnerabel den nos comunidad ta nos hende 
muher, mamanan soltero, hobennan y nos muchanan, segun Par- 
lamentario di AVP, sra. Lorna C. Jansen-Verlack. 

Departamento di Asunto Social tin un Director nobo sra. Gloria 
Hemandez kende tin e tarea pa upgrade e personal riba e aspectonan 
di servicio, eficiencia, motivacion y e reto pa baha e lista di warda 
e.o. cooperacion cu otro instancianan tambe ta hopi importante y 
e Director lo bay wak con pa mehora esald. 

Apoyo ta wordo duna riba diferente tereno p.e. financiero, vivienda, 
terapia, psicologico, ayudo pa pareha etc. 

E retonan den nos comunidad pa cu e cargamento di responsabili- 
dad pa cu nos actonan-decisionnan ta grandi y hopi biaha falta di 
cumpli cu e balor responsabilidad ta haci cu famianan ta confronta 


situacionnan indesea den hogar. 

E falta di presencia di e figura masculino responsabel den nos fami- 
anan tin un impacto negativo pa loke ta toca e stabilidad financiero, 
e educacion, e guia y e felicidad en general. 

E falta di e figura masculino alci den nos famianan tin 
como resultado cu nos tin un grupo grandi di mama 
soltera cu mester carga henter e responsabilidad di e 
famia y cu esaki ta cay tin biaha hopi duro, 
segun sra. Jansen-Varlack. 

Ta bon cu nos tin e instancianan in place cu por brinda ayudo y 
guia n’e grupo vulnerabel aki. E grupo di hoben y mucha tambe ta 
haya atencion y nos ta satisfecho cu e maneho cu Minister Paul 
Croes ta hiba pa frena e retonan cu e gruponan aki ta haya nan 
mes diariamente aden. 

“Den mi disertacion mi persona a pone hopi 
enfasis riba e balor di responsabilidacf, e aspecto 
di conscientisacion, prevencion, educacion y e 
aspecto di tuma accion liher prome cu e 
problemanan escala den comunidad”, 

segun sra. Lorna C. Jansen-Varlack. 



Nos tin hopi paña nobo y bunita 
di size S te cu size 26 
Pasa wak pa bo mes!! 

O — ia “Ipke‘'u5{m 

facebook 

Jeep ta bolter patras di Lighthouse 

DIADOMINGO atardi, un accidente a sosode patras di Lighthouse unda un jeep a bolter y un persona 
a keda herida. 

Polis a presenta n’e sitio y constata cu e jeep Suzuki Samurai tabata draai cu consecuencia cu el a perde 
control y bolter. Un pasahero femenino a fractura su man y herida su curpa den e impacto. 

E chauffeur a resulta levemente herida. 

Ambulance a presenta y transporta e victima pa Hospital pa ricibi tratamento medico. 

Polis a tuma datos di e accidente. 



Ata un regalo cu bo kier habri trempan 

Ricibi interesnan superabou na RBC Royal Bank®! Pa prestamo pa auto nobo ricibi un interes 
di 7.5% APR, pa prestamo pa auto segunda mano entre 12.5% y 17% APR y riba prestamo 
personal entre 8% y 19% APR. 

Ademas cu nos Spin & Win bo tin chens pa SPIN y gana EXTRA descuento te cu 1% APR, 
un gasoline voucher of un gift certificate di PriceSmart! 

Cu nos interesnan abou bo pagonan mensual ta mas abou y bo lo tin mas cash den bo cartera! 

It*s AU About You 


Gana un biahe pa dos persona pa Miami! 


Bishita nos website rbc.com/lowrateloans 


Royal Bank 


Eoferta ta valido pa tempo limita di 3 di octoberte cu 3 di januari, 2017. E interes efectivo di prestamo pa auto nobo despues di campaña ta 9.75% APR, pa auto segunda mano esaki ta varia entre 13%y 17% APRy pa 
prestamo personal esaki ta varia entre 8% y 19% APR. Pa prestamo pa auto nobo ta obligatorio pa sera un seguro di auto na nomber di RBC Royal Bank (Aruba) N.V. Gastonan di administracion pa prestamo pa auto y 
prestamo personalta equivalente na 1.5% di e balordi e prestamo cu un minimo di Alf. 250. Den caso di cancelacion mester paga un boet di 4 luna di interes adicional riba e balansa cu un minimo di Afl. 500. Durante e 
periodo di e campaña, un (1) cliente cu a wordo aproba por haya chens di gana un biahe pa Miami pa dos persona. E premio ta inclui pasashi, acomodacion y $500 cash. E ganador lo wordo selecta na final di januari, 
2017. Empleadonan di RBC Royal Bank (Aruba) N.V. y su Advertising Agency no porforma parti di e sorteo aki | RBC Royal Bank (Aruba) N.V. ta reserva su derecho di aprobacion | Condicionnan general lo keda aplicabel. 
(D /™ Trademark(s) di Royal Bankof Canada. RBCy Royal Bankta marcanan registra di Royal Bankof Canada. 

No tin un tata mas orguyoso di su yiu cu 
ta mr.prof Jaime Saleh ora e mira cu su yiu 


MANERA nos di AWEMainta a publica diasabra 
ultimo cu mr. Eunice Saleh a keda postula dor di 
Conseho di Minister di Reino pa bira proximo 
Presidente di Corte Comun di Husticia di Aruba, 
Corsou, St. Maarten y di Boneiru, St. Eustatius i 
Saba. E ta susede presidente actual, mr. Evert Jan 
van der Poel, entrante 1 di januari 2017. 

Mr. Eunice Saleh a haya su diploma di VWO na 
Radulphus College na aña 1984. Na 1991 el a 
gradua na Rijks Universiteit na Leiden den ley. 
Despues di su estudio el a traha 5 aña den abogacia, 
tanto na Hulanda como na Corsou. 

Na 1996 mr. Saleh a cuminsa cu e estudio di ‘rech- 
terlijk ambtenaar in opleiding’ na Corte Comun 
di Husticia y el a bira miembro di Corte na 1999. 
For di 2009 e ta Vice Presidente y miembro di di- 
rectiva, encarga cu Cortenan den Prome Instancia 
di Corsou y Bonaire. 


Mr. Eunice Saleh 
lo bira proximo 
Presidente di Corte 
Comun di Husticra 



FERTEC N.V. 

AIRCONDITION & REFRIGERATION 

Address: Caya Ernesto o Petronia 45 Email: fertecnv@hotmail.com 
Tel: (297) - 5882860 Cell: (297) - 5633766 

Seriously efficient air conditioning 

A smart solution for your 
busines or home 

5 ton unit, 5.3 amps 

24 hours a day, 7 days a week 
is about 230,- AWG monthly 



SEER up to 25.00 


The Only Inverter Central 
Unit with 

Solar Panel Connection 


SunSc ajrce 

Home Energy System 

New generation of 
inverter minisplit 


LEÑÑOjC .> O 




Scotsman 

km Systwms 

oooo 

PrODIGLJ 

Mr. Eunice Saleh t’e di dos dama, cu ta bira 
Presidente di Corte Comun di Husticia. E ta yiu 
di tambe un tempo Presidente di Corte Comun, 
mr. prof. Jaime Saleh, kende despues a bira Gober- 
nador di Antiyas. 

Pesey nos por bisa, cu no tin un tata mas orguyoso 
cu t’e propio mr. prof. Jaime Saleh, di mira cu su 
yiu muher ta siguiendo su pasonan. 

For di awor, recibi nos felicitacion. Nos ta orguyoso 
di mira e logro ald di mr. Eunice Saleh. 

Na januari mr. Van der Poel ta tuma despedida 
como Presidente di Corte Comun, pero e ta keda 
haci algun trabou como Huez na St. Maarten. 

E Presidente saliente tabata den e funcion for di 
2013. For di momentu cu el a tuma e encargo ta- 
bata e intencion p’e ta den e funcion pa un periodo 
temporal, cu intencion cu den e periodo ey ta traha 
riba susesion dor di un miembro di Corte Comun 
di Caribe, cu e susesion actual como resultado. 
Mr. Eunice Saleh ta keda instala oficialmente pa 
medio di un decreto real riba 27 di januari 2017. 

Fraccion di AVP 

Dangui Oduber a haya tereno di Minister 
Sevinger y e tambe ta su "amigo" 


EX lider di partido MEP, sr. Nel Oduber, a yega di cataloga miem- 
bronan di Cuerpo di Polis, como un grupo di “Padvinders”, pero 
durante tratamento di prespuesto 2017 cu a cuminsa siman pasa, 
e propio yiu di e ex lider, esta Dangui Oduber, como politico no a 
yega ainda n’e rango di ‘Padvinder’, pero ainda ta mal pega den e 
rango di ‘Welp.’ 

Durante tratamento di e presupuesto di infrastructura di Minister 
Benny Sevinger, e miembro di fraccion di MEP, Dangui Oduber, 
a cuestiona e maneho di otorgamento di tereno, 
insistiendo cu ta amigonan di e Minister so, ta haya 
tereno for di e mandatario y cu lo no tin tereno 
pa pueblo. 

Ta mesun argumento cu Dangui Oduber a bin ta 
uzando aña’den aña’fo contra di e maneho di Min- 
ister di Infrastructura, semper bisando cu e tin un 
lista cu nomber di amigonan di Minister Sevinger 
cu lo a haya tereno for di e mandatario. 

Na momento cu Minister Benny Sevinger a bolbe 
confirma cu tur hende cu bin serca su persona pa un 
pida tereno, e ta informa e departamento concerni 
cu di su parti e no tin obhecion y no ta importa su 
persona si e ciudadano alsi ta sostene un of otro 
partido politico. 

Den forma bon cla Minister Sevinger semper a mus- 
tra cu di su banda e no tin problema pa un hende 
haya un pida tereno, pero cu nan tur tin cu sigui 
cu e proceso cu tin stipula y cu t’e departamento 
concerni t’esun cu ta otorga e tereno y cu na final 
cu esaki lceda concretisa, e ora su persona ta firma 
esaki oficialmente. 

E momento comico cu a surgi despues cu Minister 
Sevinger a contesta e preguntanan aki, ta caminda 
e mandatario a mustra cu e no ta compronde di 
con Dangui Oduber ta pidi su persona pa publica 
e lista, mientras cu e Parlamentario mes ta bisa cu 
e tin e lista. 

Aki Minister di Infrastructura a mustra cu lo ta bon 
pa Dangui Oduber menciona tur nomber riba e lista 
di “amigonan” cu e tin ya cu riba e lista aki tambe 
ta aparece nomber di Nelson Orlando Oduber, tata 
di Dangui, kende lo a haya un tereno di 8000 meter 
cuadra di huurgrond for di Minister Sevinger pa 
supuestamente bay planta riba e tereno aki, loke 
te dia di awe no a sosode. 

Minister Sevinger a sigui mustra cu despues e 
tereno aki a wordo reparti den 3000 meter cuadra 
ta lceda riba nomber di Nelson Oduber y 3000 me- 
ter cuadra ta bay pa Parlamentario Dangui Oduber 
como huurgrond y riba peticion di Nelson Oduber, 
e resto di 2000 meter cuadra a wordo reparti den 


terenonan di 1000 meter cuadra cu a ser converti e ora den erfpacht 
cu a bay pa rumannan di Dangui Oduber. 

Pues un biaha mas ta keda demostra cu pa falta di argumento valido, 
un aporte positivo pa desaroyo di su propio pais, miembronan di 
fraccion di MEP ta presta nan mes pa hunga weganan politico di 
cual nan mes ta parti di dje. 

Lolce si a keda demostra den e argumento ald, ta cu Dangui Oduber 
tambe ta bon amigo di Minister Benny Sevinger, segun fraccion di 
AVP ta mustra. 


JtA 1 



ANUNCIO 


Casonan di e anjanan 1996 te cu 2005 lo wordo elimina. Si bo lo ker bo 
documentonan bek, please pidi esaki prome cu November 18, 2016. 
Despues di e fecha nos lo distriu tur documento 

Pa mas informacion jama 
Tel: (297) 583-4900 
E-mail: marylou@kockadvocaten.com 


OPORTUNIDAD UNICO PA TRABOU 


Pa un compania local di seguro di bida 
nos ta buscando algun persona 
dinamico pa cuminsa cu e carera di 

agente diseguro 


TRAINING TA INCLUI 


Cualificacion minimo: 

• MBO/EPI - HAVO 

• Auto propio 

• 23-55 aña 

• Traha independiente 

• Abilidad pa comunica na ingles 


HANDA BO CV Y MOTIVACION NA 
AUASALES@GHAIL.COM 

Di acuerdo cu Rene Herde' (AVP): 

MEP a culpa henter mundo pa nan mal maneho 

MEP ta culpa di guera na Irak, crisis mundial, epidemia di SARS, caso Nathalee Holloway 


DESEMPLEO NA ARUBA 2000-2014 


S)Q?I 




2.0OL 


2007 J003 


3ÉM9 3Q10 flfll JD77 Jfr j .1 iOH 


Dialuna 

7 Nov.'lG 

Centro di Bario Playa Pabou 

9:00A.M.-12:00 P.M. 

Diamars 

8 Nov/16 

Centro di Bario Playa Pabou 

9:00A.M.-12:00 P.M. 

Diaranson 

9 Nov/16 

HuisartsPraktijk Dr. Angela 

9:00A.M.-12:00 P.M. 

Diahuebs 

lONov/16 

Centro di Bario Dakota 

9:00 A.M.-12:00 P.M. 

Diabierna 

11 Nov/16 

HuisartsPraktijk La Sallestraat 

1:00 P.M. - 4:00 P.M. 

Dialuna 

14Nov/16 

MFAParader 

9:00A.M.- 12:00 P.M. 

Diamars 

15 Nov/16 

Centro Kibrahacha 

9:00A.M.-12:00 P.M. 

Diaranson 

16 Nov/16 

HuisartsPraktijk Dr. Vis 

9:00 A.M.-12:00 P.M. 

Diahuebs 

17 Nov/16 

HuisartsPraktijk Dr. Anthony 

9:00A.M.-12:00 P.M. 

Diabierna 

18 Nov/16 

HuisartsPraktijk Dr. Mungra 

9:00A.M.-12:00 P.M. 

Dialuna 

21 Nov/16 

ImSan 

9:00A.M.-12:00 P.M. 

Diamars 

22 Nov/16 

ImSan 

9:00A.M.-12:00 P.M. 

Diaranson 

23 Nov/16 

Scol pa Polis 

9:00 A.M.-12:00 P.M. 

Diahuebs 

24 Nov/16 

MFA Noord 

9DDA.M.- 12:00 P.M. 

Diabierna 

25 Nov/16 

MFANoord 

9:00A.M.-12:00 P.M. 

Dialuna 

28 Nov/16 

HuisartsPraktijk Dr. Sneek 

9:00A.M.-12:00 P.M. 


Telefon: 5224200 Facebook: www.facebook/desparuba Website: www.despa.gov.aw 


Mainstreet San Nicolas Tel. 584-3999 
open 9.00 - 13.00 and 14.30 - 18.30 



Dragon spectóvi 

s 


CALAXVOIIIm 



Samsung note edge 


blu sport 4.5 
afl, 210.00 


SamsungsS mlnl 
afl. 315.00 


AJso: Samsung S5 , s5 mini, Samsung S4 ( Samsung 4 mini, S3 mini étc.... 
Acccssories for all Samsung and Iphgno modcls 

Toshiba Laptop 15,6" 4Gb 320Gb Harddisk. Afl. 900,00’ 

Hp Ink catridges, Universal laptop adaptars atc.. 
iTunas gift cards $ 10,00 H $ 15.00 and $25,00, 

Google play cards and Playstaticn Networtc cards, 

Salas, nepair and accessorias for aJI Samsung models and other cellulars. 
Unlock, ratoad, resat, upgrade, replace lcd, keypad, spaakar etc. 


EDoramistttE groei Aruba 2003-2017 


Gobernaclon dl 



PR0GRAMA Dl VACUNACION C0NTRA GRIEP 


Si bo ta mayor di 60 aha of bo ta sufri di asma, diabetes, malesa 
cardiovascular of algun otro malesa cronico, busca bo vacunal 



“MANERA semper MEP ta purba 
tapa su mal maneho y incapacidad 
cu insinceridad? MEP djis no por 
reconoce su erornan y su abusonan 
den Gobierno, y cambia su forma di 
ta y di traha. 

MEP ta keda MEP”, segun Rene 
Herde’. 

“Den otro intento pa sconde su eror- 
nan MEP a purba tira culpa riba tur 
cos cu a sosode den mundo, pa splica 
pakico e maneho economico bou 
Gobierno di MEP tabata asina malo. 
Dos grafico di desaroyo economico di 
Aruba y di desempleo di e ultimo 15 
aña ta mustra e realidad cu ni MEP 
por nenga. 

Economia 

“MEP kier pa pueblo kere cu bou di 
nan Gobierno economia a crece bon 
y cu cos a bay malo solamente pa 
motibo di e guera na Irak, e epidemia 
di SARS, e caso Nathalee Holloway 
y e crisis mundial. Sin duda esaki- 
nan por tin efecto riba un economia 
chikito manera di Aruba. Mescos cu 
awor e situacion sumamente malo na 
Venzuela cu ta nos di dos mercado di 
turismo ta afecta nos economia seria- 
mente”, sr. Herde’ a splica. 

“E realidad ta cu tur pais tin e tipo di 
problemanan externo ald y tur pais a 
wordo afecta dor di e crisis mundial. 
Pero mientras cu tur pais rond di 
mundo economianan a cay cu 2 pa 3 
%, economia di Aruba a cay bou Go- 
bierno di MEP cu 13%! Kiermen cu 
e unico otro motibo cu nos economia 


a cay asina hopi ta e mal maneho di 
MEP. 

CFT, IMF, Standard & Poors, Fitch 
Ratings y Banco Central a describi e 
caida excepcional aki den tur detaye. 
Tur hende por verifica esaki. 

Banco Central a describi e caida aki y 
tur e otro problemanan cu MEP a bay 
laga nos pais aden como e pio caida 
desde ceramento di Lago na 1985! 
Anto MEP ta broma cu e a hiba un 
maneho saludabel! Saludabel pa 
ken?”, sr. Herde’ a cuestiona. 

Desempleo 

“MEP ta yama e añanan di Gobierno 
di MEP di 2001-2010 como e miho 
añanan di Aruba. Pero pa ken e tabata 
asina bon? 

Si wak e nivel di desempleo den e 
añanan 2001-2010 den cua te 2009 
tabatin e refineria na Aruba, mester 
yega na conclusion cu apesar di e 
refineria habri, desempleo tabata 
masha halto mes. Cu e refineria habri 
e desempleo tabata varia entre 6.5% 
y 9.3% bou Gobierno di MEP. Anto 
MEP ta yama esey e miho añanan pa 
Aruba? Miho pa ken?”, sr. Herde’ a 
sigui cuestiona. 

Realidad 

“E realidad segun MEP no ta loke 
henter pueblo ta wak, pero loke MEP 
kier pa nos wak. Ni cuanto excusa 
MEP presenta pa purba tapa e mal 
maneho di un decada perdi pa Aruba, 
e realidad t’ey pa tur hende wak. E 
prueba mas fuerte di e decada perdi 
bou di MEP ta cu a gasta mas cu dos 
biyon florin y e uniconan cu a haya 
algo pa esaki ta e “friends and family” 
di MEP. 

Pueblo no a wak ni sinti nada otro cu 
medida, perdida di forsa di compra 
(24%) y amenasa. 

Esald ta e realidad!”, di acuerdo cu 
Rene Herde’. 







































Parlamentario Melvin Tromp 

Lider di MEP no ta sostene vision profesional 
di Evelyn Wever Croes riba edad di pensioen 


UN biaha mas a keda comproba e falta di consistencia den e vision 
politico di un partido MEP, cu desde cu e tin Evelyn Wever Croes 
como lider, practicamente no tin vision riba un of otro tereno. 
Asina e miembro di fraccion di AVP, Melvin Tromp a cuminsa su 
reaccion riba e lider di MEP. 

Durante tratamento di presupuesto 2017 siman pasa, un biaha mas 
por a ripara cu tanto fraccion di MEP, pero principalmente e lider 
di MEP, ta sigui insisti cu nan lo kier baha e edad di pensioen cu 
a ser determina na 65 aña, bek pa 60 aña, pero despues tog nan a 
dicidi di pone na 62 aña. 

“Esald no ta solamente un falta di consistencia den nan propio vi- 
sion, pero tambe un falta di confiansa total den nan propio lider 
y pa colmo e propio Evelyn Wever Croes no ta kere den su vision 
cu el a presenta na Gobierno di MEP como Inspector di Impuesto 
den un carta fecha 24 di october 2002. 

Aki pueblo por ripara cu e lider di MEP pa sirbi su interes politico, 
no ta ria pa cuestiona su propio vision cu e tabatin como profesional 
como Inspector di Impuesto, ya cu el a duna Gabinete Oduber e 
tempo ey, su vision profesional con pa sigura e fondo di pensioen 
pa añanan cu ta bin. 

Den e carta di Evelyn na 2002 dirigi pa Minister Booshi Wever, e 
lider di MEP ta mustra cu entrada di prima lo no bay ta suficiente 
pa sigui sostene e fondo di pensioen di AOV y cu e problema serio 
di esaki, t’e asina yama ‘vergrijzing.” 

Awor Evelyn ta dirigi un fraccion di MEP den Parlamento cu ta 
cuestiona su vision como profesional y pa haci e situacion ainda 
mas comico, e propio lider di MEP tambe ta cuestiona su vision 
como profesional ya cu e tambe ta papia di baha e edad di pensioen 
bek na 60 aña. 

Pues aki claramente por tuma nota cu tanto e lider di MEP como su 
miembronan di fraccion ya no tin argumento valido pa haci politica 
y nan ta dispuesto pa ridiculisa hasta e vision di nan propio lider 
di partido, pa colmo Evelyn mes ta presta su mes como politico, 


pa ataca su persona como profesional. 

E vision profesional di Evelyn Wever Croes di hisa edad di pensioen 
te cu 65 aña pa sigura existencia di e fondo di AOV, a ser tuma 
den deliberacion cu tanto SVb como AZV, pues cu lo tabatin un 
consenso riba e vision di Evelyn pa awor e bin bisa cu e vision aki 
ya politicamente no tin validez ya cu como lider di MEP e no por 
saca probecha politico cu su propio decision como profesional. 

Ta politiconan mal bruha e hendenan ald ta, politiconan cu no tin 
nocion di lolce ta bon pa nan pais, cu no tin nocion di presenta 
algo positivo pa nos pueblo, pero ta perde tur nan tempo pa spanta 
pueblo cu mentiranan sin sentido, tratando di saca cualkier pro- 
becho politico cu nan kier saca. 

Si esald tin cu bay a costo di nan propio integridad profesional y 
politico manera den e caso aki, ‘so be it,” Parlamentario Melvin 
Tromp ta declara. 

Parlamentario Marlon Sneek 

Fraccion di MEP ta bishita Ecogas 
despues cuestiona y critica e compania 


DURANTE tratamento di e presupuesto di Ministerio di Ener- 
gia, por a ripara e falta di seriedad, pero tambe e falta di respet cu 
fraccion di MEP ta demostra den e reunionnan di tratamento di 
presupuesto, Parlamentario di fraccion di AVP, Marlon Sneek ta 
mustra. 

“Un siman prome cu tratamento cu a cuminsa cu tratamento di 
presupuesto 2017, den varios publicacion cu a sali den medionan 
di comunicacion, por a tuma nota caminda fraccion di MEP a haci 
un bishita n’e proyecto di Ecogas na Barcadera, hasta elogiando 
henter e proceso aki. 

Sinembargo ni un siman despues durante di tratamento di e 
maneho di Gobierno relaciona cu medio ambiente y e proyectonan 
cu Minister Mike de Meza a presenta durante di e reunionnan di 
siman pasa pa bay atende cu e situacion cu tin na dump, por a 
ripara e cantidad di critica di algun miembro di fraccion di MEP, 
hasta cuestionando henter e proyecto di Ecogas, insinuando cu ya 
Gobierno lo a regla tur cos p’e compania aki wordo beneficia. 

Un golpi baho, un falta di respet total p’e compania local aki, mien- 
tras cu ta mesun hendenan aki durante di mesun tratamento di e 
presupuesto di medio ambiente, ta insisti cu nos hendenan local 
tin cu bin prome na remarca pa haya trabou. 


Ta mesun partido MEP aki a hisa duna un compania Mericano 
miyones di florin pa un proyecto na dump cu nunca a produci un 
solucion p’e problema grandi cu tin na dump. 

Miyones a bay perdi den un machin cu nunca a funciona ya cu 
nunca e sistema aki a bira un solucion den ningun otro pais, y 
ainda fraccion di MEP lder papia di boycot pa tapa e desaster cu 
nan Gobierno a haci durante ocho aña na mando. 

Ta bin acerca cu Minister Mike de Meza a duna un splicacion bon 
cla cu Gobierno ta trahando riba un solucion dentro di corto tempo 
pa alivia e situacion den e bario di Parkietenbos y hasta Gobierno 
lo trata pa prome cu fin di aña atende y soluciona e situacion aki. 

Sinembargo tur hende por a ripara cu e fraccion limita di MEP, ta 
sinta pega soño, haci otro cosnan cu no ta al caso y no ta scucha 
kico Minister ta informa Parlamento pa despues bin lansa critica 
sin sentido, hungando rol di loco sordo y pa colmo sin presente un 
solo tipo di aporte pa atende c’un situacion cu nan mes a crea c’un 
maneho descabeya y iresponsabel durante di ocho aña di goberna- 
cion di nan partido. 

Ta cosnan cu ta bolbe mustra e falta di seriedad di un fraccion cu 
ta sigui carga pretencion di un dia bira gobernantenan di e pais 
aki,” Parlamentario Marlon Sneek ta mustra. 

Minister di Trabou, drs. Paul Croes: 

Ta premira cu e siman aki 
CITGO Aruba lo cuminsa 
emplea trahadornan 
local nobo 


DESPUES di e sesion den cual a trata e prespuesto 
di e Ministerio di Asuntonan Social, Hubentud y 
Trabou, Minister Paul Croes a indica cu un siman 
clave ta habri dialuna cu un reunion entre su per- 
sona y director di CITGO Aruba. E reunion lo tin 
como tema principal e contratacion di trahadornan 
Arubiano den e refineria. 

“E proceso di inspeccion ta bay inicia. Tin 
algun trabou cu ta preparando pa tuma 
luga, pero directamente no a cuminsa 
emplea ningun hende ainda; ta premira 
cu den transcurso di siman aki lo inicia,” 
asina Minister Croes a declara. 

E mandatario a contesta preguntanan por escrito 
y verbal haci dor di Parlamentario di tur fraccion, 
haci den e prome ronda. 

Ald un biaha mas, Minister Croes a reitera su 
posicion cu como Minister di Trabou di Aruba, 
ta e ciudadanonan di Aruba ta su prioridad na tur 
momento. 

“Nos a pone enfasis cu e prome yama pa traha den 
refineria nos hendenan y actualmente peticionnan ta 
wordo scrutina pa entrega na refineria”, el a agrega. 

P’esey Ministerio di Trabou a cuminsa cu e proceso 
di CITGO Desk, pa tin un base di data di nos hen- 
denan cu por entrega na ehecutivo di CITGO pa 
mustra nan cu nos tin e hendenan capacita pa traha. 

“Mientras cu nan no haya trabou, no ta bay duna 
permiso na hende di afo pa haya trabou”, asina 
Minister Croes a bisa categoricamente. 

Actualmente ta asina leu cu a inicia cu e proceso di 
inspeccion. Mas cu 100 trahador di Valero a pasa 
pa CITGO Aruba y tambe tin e trahadornan cu a 
pasa pa Refineria di Aruba (RDA). Minister Croes. 
“Nos a scucha ya caba for di e lider sindical cu tur 
esald a bay na un manera corecto, manera nos a bisa 
cu e lo bay”, Minister Croes a conclui. 

NA salida for di Sala di Parlamento, Minister di 
Asuntonan Social, Hubentud y Trabou, drs. Paul 
Croes a expresa su satisfaccion pa un reunion cu 
a cana den bon ambiente y caminda a cumpli cu 
su deber como mandatario. 

Durante tratamento di presupuesto pa su Ministe- 
rio, Minister Croes a sa di contesta debidadmente 
mas di 100 pregunta haci dor di miembronan di 
tur fraccion den Parlamento di Aruba. 
Preguntanan a varia for di temanan laboral manera 
CITGO y Aura Casino e. o. pasando rib’e tereno 
social cu ta cubri e parti mas grandi di e presu- 
puesto, y naturalmente tambe e proyectonan cu 
Minister Croes ta ehecuta regularmente na benefi- 
cio di nos hubentud manera Feria Social y Poder 
di Hubentud. 

Rib’e aspecto social Minister a sa di contesta pre- 
guntanan rib’e maneho contra abuso di mucha, di 
personanan cu un situacion financiero vulnerabel 
y di e maneho riba personanan cu limitacion. 
Solamente na bijstand tin un suma presupuesta 
di 26 miyon florin. 

Ta conoci cu Minister Croes a y ta sigui haci es- 
fuersonan pa reintegra hopi di e beneficiarionan 
bek den e sector productivo di nos comunidad, 
reduciendo e cifra aki. 

Un total di 18 miyon florin rib’e presupuesto pa 
2017 ta destina como subsidio pa fundacionnan 
cu ta realisa trabou social riba nos isla. 
Adicionalmente, Minister Paul Croes a aloca un 
suma di 1.4 miyon extra na e post di Departa- 
mento di Asunto Social p’asina por ta miho ekipa 
pa atende cu casonan manera di abuso di mucha. 
Pa e mandatario esaki ta un elemento primordial 
den su maneho ya cu e departamento publico ta 
haci un trabou sumamente importante. 

Rene Herde' na MEP: 


Nenga berdad no ta cambia berdad 

MEP ta purba troce realidad pa purba kita nan mal fama! 


“PARTIDO MEP a haci’e un custumber 
di nenga e berdad y hasta purba troce e 
realidad. 

Pero cifra y raportnan no ta gaña. Pa purba 
drecha nan mal fama, MEP no ta basila pa 
uza tur medio posibel pa logra esey. Pero e 
realidad ta cu ni cuanto MEP purba di nenga 
e berdad, e ta bon documenta den raport y 
cifranan pa tur hende por verifica nan. Ni 
cuanto MEP yama hende pa gañado, esey 
no ta cambia e realidad.” 

Asina Rene Herde’ di e fraccion di AVP den 
Parlamento a splica relaciona cu e insistencia 
di MEP pa troce e berdad den loke nan bisa, 
skirbi y haci. 

Presupuesto 

“MEP kier broma cu Gobiernonan di MEP 
tabatin surplusnan riba presupuesto. Pa il- 
ustra esey MEP ta mustra rib’e presupuesto 
di añanan 2003 y 2008. Esaki ta un bon 
ehempel di mal maneho di MEP y con nan 
ta purba troce e realidad. 

For di e resumen di surplus/deficit di Gobi- 
erno por saca afo cu MEP a drenta Gobierno 
na 2001 y a haya un surplus di 208.2 miyon 
florin cu Gobierno di AVP a laga. 

Den apenas un aña MEP a gasta esaki y yega 
na un deficit di 173.9 miyon na 2002. 

Dor di gaña cu nan a hereda un deficit as- 
tronomico, MEP a tuma medida y a logra 
un surplus di 56.6 miyon na 2003. E aña cu 
tanto nan ta caba cu ne. Pero nan no ta bisa 
cu ya e aña despues 2004 atrobe Gobierno 
di MEP a crea un deficit di 159.2 miyon. 

Na 2005, un deficit di 144.2 miyon, 2006 
un deficit di 89.4 miyon, 2007 un deficit di 
118.1 miyon, 2008 un deficit di 55.2 miyon 
y 2009 un deficit di 134.8 miyon. 

Anto MEP ta gaba cu 2008 y 2009 tabata e 
miho añanan pa Aruba. Esaki ta e resultado 
di e forma cu MEP a gasta placa di pueblo. 
Y kico pueblo a haya?”, sr. Herde’ a mustra. 

Diferencia 

“Tin diferente cos cu MEP aparentemente 
no kier splica. E prome ta e meta di maneho 
di finansa publico. E meta cu AVP a fiha ta 
pa yega na un situacion den finansa publico 
cu ta balansa e entrada y e gastonan den 
forma structural. 

Esey ta nifica cu tur aña bo lo tin presu- 


puestonan balansa. No un aña cu un surplus 
manera na 2001 (= ultimo aña di AVP) cu 
un surplus di 208.2 miyon florin y e aña 
despues cu un deficit di 173 miyon. Stabili- 
dad y continuidad a largo plazo ta lolce AVP 
kier den finansa publico 
Di dos ta e pregunta esencial: Kico pueblo ta 
haya pa e gasto of inversionnan cu Gobierno 
a haci cu placa di pueblo? AVP por mustra 
cu luho di detaye kico a haci cu e placa cu a 
haya y fia entre 2010y2017,e.o.e creacion 
di trabou, e mehoracion extenso di infra- 
structura di edificionan, scolnan, centronan 
di ciudad y barionan. 

AVP por mustra na cen chikito con a uza e 
placa pa mehora forsa di compra pa traha- 
dornan di Gobierno y maestronan di scol 
cu a bay dilanti cu 5 mil florin pa aña bou e 
ultimo dos Gabinete di Mike Eman”, segun 
sr. Herde’. 


“Pensionadonan por conta cu nan pen- 
sioen ta sigur awor, dor di e inversionnan 
y reformanan di Gabinete Milce Eman I y 
II. Trahadornan den sector priva por conta 
con nan a cuminsa contrui nan pensioen 
adicional y cu esnan cu entrada mas abou 
a haya placa di Gabinete Mike Eman riba 
nan salario mensual.Den e 8 aña di MEP di 
2001 pa 2010 pueblo no a wak ni sinti unda 
nan placa a bay. A1 contrario. Pueblo mester 
a welga, wanta insulta, medida y amenasa, 
mientras cu e “friends and family” di MEP 
a bira mas y mas rico. E raport di WODC 
ta confirma esaki! 

MEP kier sigui nenga e berdad. Pero nan no 
por cambia e berdad! MEP por sigui yama 
tur esnan cu ta expone e berdad cu prueba 
pa gañado, esey no ta cambia e realidad. 
Obviamente MEP tin un problema serio pa 
papia berdad!”, Rene Herde’ a conclui. 


Exploitatierekeningen Land Aruba 2001-2009 


, Saldo 

Jaartal 

(-) nadelig/ voordelig 

2001 

208 , 257 , 694.00 

2002 

- 173 , 943 , 847.00 

2003 

56 , 671 , 142.00 

2004 

- 159 , 285 , 206.00 

2005 

- 144 , 193 , 043.00 

2006 

- 89 , 418 , 220.00 

2007 

- 118 , 109 , 834.00 

2008 

- 55 , 256 , 549.00 

2009 

- 134 , 819 , 276.00 

Fraccion di MEP: 

Den su ignorcmcia Chris Dammers no ta consciente di e 
970 miyon florin cu Gobierno di MEP a laga atras na 2009 


UN hilaridad completo, asina mester categorisa e comunicadonan 
ultimo di Chris Dammers di AVP caminda e ta declara e. o. cu 
“Gobierno di AVP a absorba tur e slanan financiero ocasiona pa 
MEP prome cu 2010”. 

Tambe den su atake di desesperacion el a trece padilanti cu “Go- 
bierno di AVP a haya debe so sin placa pa traha cu ne”. 

Esta un ponencia ridiculo di e Parlamentario ald cu ta insulta in- 
teligencia di henter un pueblo cu si ta consciente di tur e fondonan 
cu MEP a laga atras na 2009, pero cu a wordo derocha den algun 
aña di tempo! 

2.7 biyon florin extra 

Na prome lugar, pa loke ta trata e slanan cu e ta papia di dje, e 
unico slanan cu pueblo por a experencia ta e slanan cu e mesun 
Dammers ald den forma bergonsoso a pone riba cachete di su propio 
colega di partido, kende a acusa su persona di a yuk e presupuesto 
di Parlamento. 

Por lo demas, na numeroso ocasion partido MEP ya a trece padi- 
lanti e hecho cu na final di 2009 Gabinete Oduber a laga atras un 
suma di 970 miyon florin y tabata Gabinete Eman cu a absorba y 
probecha di e suma aki. 

Fuera di esey, Chris Dammers no kier ni papia di e suma di 1.7 biyon 
florin extra cu Gabinete Eman a ricibi y esaki debi na e desgracia 
cu nan comete dor di aumenta nos debe nacional di 2.2 biyon na 
2009 te 3.9 biyon na 2016. 

Lo ta bon pa Chris Dammers porfin splica pueblo den kico su 
gobierno di AVP a inverti e mas cu 970 miyon florin ald y tambe 
e 1.7 biyon florin cu nan a fia den 7 aña di tempo, pues den total 
2.7 biyon florin extra. 

Y no bin cu e storia di e construccion di Hospital, Green Corridor, 
Watty Vos Blvd y e MFA-nan, ya cu tur e gastonan den e proyec- 
tonan PPP no ta hinca den e 2.7 biyon florin aki! 

Menos di 1% na inversion 

Alavez, Chris Dammers den su comunicado a lansa poco mentira 
cu ta su persona so por kere den dj’e. 

Ki curashi pa declara cu Gabinete Eman a construi un cantidad 
di edificionan, siendo tur hende por mira cu durante e ultimo 7 
aña nan no a construi ni un scol nobo, ningun cas social (casnan 
den Colony si el a percura pa su 2 yuchinan!), ningun facilidad 
deportivo, ningun cas pa anciano, ningun Warda di Polis y asina 
por sigui. 

No ta pornada cu CAFT a indica den su rapport di 29 di December 
2014 cu Gabinete Eman no a inverti ni 1% di tur e gastonan di 
gobierno. 

Fondonan di SVB, APFA y AZV 

Pa loke ta e fondonan di SVB, APFAy AZV, Chris Dammers no ta 
sincero cu pueblo pa conta di tur e medidanan cruel cu su Gobierno 
di AVP a implementa pa supuestamente salba e fondonan aki, esta 
aumento di e edad di pensioen te 65 aña, aumento di e prima di 
AOV cu 2%, individualisacion di e prima di AOV, introduccion 
di e franchise y middelloonregeling, reduccion di e duurtetoeslag, 


reduccion di e porcentahe di acumulacion di pensioen, aumento di 
e BBO cu 2% pa BAZV, fiansa di 180 miyon florin pa hinca den 
APFA etc. 

Pues un y tur mes por mira cu ta e participante y pensionadonan 
mes a paga pa tur e medidanan aki sin cu gobierno a contribui cu 
fondonan extra! 

Turismo y crecemento economico 

Chris Dammers ta papia asina bunita di e desaroyo di nos turismo, 
pero ta hustamente bao di Gabinete Eman nos turismo desde 2014 
a cuminsa duna señal di deteriorio. 

Den e ultimo rapport di Banco Central ta ser señala cu “since the 
fourth quarter of 2014, developments in tourism service exports 
have been less favorable than expected, when tourism receipts per 
visitor night moved to a downward path”. 

Tambe Banco Central ta premira cu e porcentahe di ocupacion di 
hotelnan, e ADR y RevPar tambe lo baha den 2016, pero Chris 
Dammers ta sigui biba den su mundo di fantasia. 

Un otro mentira cu Chris Dammers a trece padilanti ta cu e crece- 
mento economico na 2016 ta 6.7% y pa 2017 esaki lo ta 5.7% di 
nos GDP. Pero segun datonan oficial di Banco Central, e cifranan 
ald mester ta 0.4% na 2016 y 3.2% na 2017. 

Un diferencia grandisimo cu ta trece e pregunta: dicon Chris Dam- 
mers kier sigui manipula mente di pueblo y gaña asina tanto? 

Finalmente, un y tur por mira cu Chris Dammers no tin ningun 
vision ni compromiso pa con por trece pais Aruba padilanti positi- 
vamente, pero desde siman pasa el a ser encarga exclusivamente pa 
bagatalisa e ex-Gobierno di MEP y p’asina trata di halsa su propio 
gobierno fracasa di AVP. 


Mike Eman a haya na 2009: 

Placa di Plant Hotel 

250 miyon florin 

BBO di Valero 

280 miyon florin 

FDA 

190 miyon florin 

Ganashi di Banco Central 

10 miyon florin 

Entrada stabil di BBO 

200 miyon florin 

Cash 

40 miyon florin 

TOTAL 

970 miyon florin 

Mike Eman a aumenta debe nactonah 

Debe nacional na 2D09 

2230 miyon florin 

Debe nacional na 2015 

3974 miyon florin 

Aumento 2009-2015 

1744 miyon fiorin 

TOTAL: 2.7 BIYOIN EXTRA NA ENTRADA 

Presidente di Parlamento: 

Satisfecho cu tratamento 
di presupuesto 2017 di 
pais Aruba ta bay "vlot" 



PRESIDENTE di Parla- 
mento, Mervin Wyatt-Ras, 
ta declara di ta satisfecho cu 
tratamento di presupuesto 
di pais Aruba ta bay “vlot”. 
Dicho presupuesto e aña aki 
a keda entrega na tempo na 
Parlamento segun nos Con- 
stitucion y lo kier trata esaki 
tambe na tempo. 

Segun Wyatt-Ras, e sistema 
cu a scoge pa trata e presu- 
puestonan un pa un y cu 
cada Parlamentario tin nan 
90 minuut den prome tanda 
y 45 minuut den e segunda 
tanda pa haci uzo di esaki 
manera cu nan ke durante 
e tratamento y cu griffier 
ta tene conteo di esaki ta 
un forma cu ta cayendo na 
agrado. 

Ademas, Wyatt-Ras hunto cu 
griffier ta conta e cantidad di 
preguntanan haci y ta calcula 
cuanto minuut/ora e Minister 
tin mas o menos pa contesta 
pregunta. 

Den pasado Parlamentari- 
onan ta papia tanto minuut, 
mientras Ministernan ta keda 
papia oranan den Parlamen- 
to. E biaha aki Ministernan 
tambe tin cu tene nan mes 
na cierto limite di tempo 
pa nan discurso. A inicia cu 
tratamento dialuna y ya caba 
a finalisa 6 di e 9 Ministeri- 
onan, esta di Finanza, Econo- 
mia, Husticia, Infrastructura, 
Asuntonan Socialy Turismo. 

Pa otro siman ta keda Salubr- 
idad, EnseñansayAsuntonan 
General. Por spera cu e ulti- 
mo presupuesto lo capta mas 
atencion y por na final lo vota 
rib’e presupuesto. Presidente 
ta haya lastima cu atencion 
durante e siman cu a pasa no 
a bay pa e bon preguntanan 
cu Parlamentarionan a haci 
na Gobierno y mocionnan 
cu a ser presenta sino na un 
discusion cu a tuma lugar 
entre dos Parlamentario unda 
cu un a tira palabra p’e otro 
y e otro a reacciona y asina a 


start un tiramento di palabra 
pa otro. 

Wyatt-Ras kier duna con- 
testa na tur esnan cu en bes 
di wak kico a pasa a scoge 
pa critica e Presidente den 
medionan social. 

E ta reitera cu cada Parla- 
mentario ta responsable pa su 
comportacion y actitud den 
Parlamento. Cada Parlamen- 
tario ta eligi dor di pueblo di 
Aruba pa representa nan. E 
ta enfatisa cu e no ta lider 
di créche cu tin cu pone Par- 
lamentarionan sinta keto of 
manda nan para den huki. 
Esun cu tira palabra pa otro 
por spera di haya contesta di 
e otro. 

Wyatt-Ras no ta aproba e 
forma aki, sinembargo e no 
ta “deal” cu mucha sino cu 
adultonan cu mester sa nan 
limite y para responsable pa 
nan actonan. 

E mes a wanta hopi palabra 
di abuso no mucho tempo 
pasa den Parlamento y e no 
a tende niun hende sali na su 
defensa. 

E mes a sabi di maneha e 
situacion, sin cu niun hende 
a ser atendi riba esaki. 

En bista cu reunionnan ta ser 
televisa henter pueblo por 
wak ldco ta pasa y ken ta haci 
kico. Ademas, un medaya 
semper tin dos banda. 

Natural ta keda si e actitud 
di e Parlamentario ta hopi 
ofensivo of extremo tin cu 
actua segun “reglement van 
orde” ta indica y hasta por 
bay over na saca miembronan 
di Parlamento for di sala. 

Wyatt-Ras ta spera cu otro 
siman bay manera eficiente 
manera e siman aki y cu pron- 
to nos por keda cla p’asina 
tur e departamentonan di 
Gobierno y fundacionnan 
por haya nan financiamento 
pa nan por haci nan trabou/ 
ofrece servicio den bienestar 
di nos comunidad. 

MAS opcion e studiante Arubiano tin, mas benefi- 
cio e lo por saca di su futuro estudio y su diploma 
despues cu el a haci su escogencia basa riba informa- 
cion concreto di e aspectonan cu ta beneficia e mes 
personalmente di su futuro universidad. 

Esaki ta e punto di salida di Minister di Enseñansa, 
Michelle Hooyboer-Winklaar ora cu pa medio di 
Ministerio di Enseñansa pa Gobierno e ta busca pa 
cera acuerdonan beneficioso pa e studiante Arubano 
cu diferente universidad y ‘college’ na Merca y 
Canada. 

E mandatario ta comenta cu esaki ta un di su com- 
promisonan cu e studiante Arubano, pa e universidad 
y collegenan compronde e sistema di scol secundario 
Arubano relaciona na admision di e studiante, y e 
ta sigui busca semper acuerdonan cu ta presenta 
un beneficio financiero atractivo y significante pa e 
studiante y su famia. 

Durante di e ultimo Aruba College Fair, Minister 
Hooyboer-Winldaar a organisa un recepcion special 
pa e universidadnan partner di Aruba na Canada y 
Merca. 

E. o. tabatin representantenan di Valencia College, 
Coastal Carolina University y Centennial College y 
di e embahada di Canada na Caracas, Venezuela, 
kende ta duna su sosten y aporte na logra establece 
e contactonan y acuerdonan cu e Ministerio tin cu e 
institucionnan Canades. 

Minister Hooyboer-Winldaar a expresa cu e ta hopi 
contento cu nan presencia y di por yama nan bon bini 
na Aruba y e oportunidad cu Aruba College Fair ta 
ofrece e representantenan pa topa cu studiantenan, 
pa compronde e sistema y cera conoci cu algun di e 
decanonan di e scolnan na Aruba. 

Por a nota hopi interes pa e diferente universidad y 
‘collegenan’ y e studiantenan tabatin e oportunidad 
pa haya hopi informacion di e scolnan p’asina nan 
tuma un decision basa rib’e aspectonan cu nan ta 
busca, tanto riba nivel academico como riba tereno 
di vivienda, comunidad universitario y actividadnan 
extra curicular. 

Un aspecto cu, segun e Minister ta haci sigur Canada 
un pais hopi atractivo pa studiantenan di Aruba ta 
e cambio di moneda beneficioso, e prijs di e tuition, 
e acuerdonan special y e calidad halto di e scolnan. 
No ta tur studiante lo haya un scol na Canada of 
Merca cu ta pas cu nan, sinembargo por mira cu 
mas opcion e studiante tin pa cu su futuro estudio 
superior, mas gana e haya pa sigui studia y explora 
oportunidadnan pa un carera academico. 

Minister Hooyboer-Winldaar a conclui bisando cu e 
lo sigui traha rib’e desaroyo di relacionnan cu scolnan 
den exterior na beneficio di studiantenan Arubano. 

Dr. Guaicaipuro Jimenez 
Presidente di Aruba Taekwondo Bond 


A DESEA E TEAM Dl ARUBA 
CU TA BIAHANDO PA 
CAMPEONATO MUNDIAL 
NA CANADA EXITO 


^ DIASABRA mainta un del- 
egacion di Aruba cu ta consisti di 
2 atleta, 1 coach y 1 mayor a biaha 
pa Burnaby, Canada cu e meta pa trece 
medaya pa Aruba. 


Dr. Guaicaipuro Jimenez a desea e atletanan 
Jourdé Klabér y Zahyon Klabér exito, e atletanan 
ald a haci un bon papel na Portland, USA y awor ta 
na caminda pa mas medaya. 


Dr. Guaicaipuro Jimenez ta biaha dialuna 
pa asisti na un reunion general di World 
Taekwondo Federation. 

Dr. Guaicaipuro Jimenez tin confiansa 
cu e atletanan a prepara debidamente 
p’esaki y ta kere cu nan lo por yega nan 
meta. 


Ta mira e campeonato mundi- 
al aki na Canada como e meta 
maximo pa nos atletanan, pa 
sera e aña aki competitivo y 
bon. 


Nos atletanan ta n’e nivel cu 
nan mester ta y lo demostra esald 
tambe, mirando tur e resultadonan 
cu nan a trece cas bek ta mustra cu 
nos ta riba e bon caminda. 


Nos meta ta Tokyo 2020 y ta pre- 
parando p’esey for di awor caba y 
ta scoge campeonatonan di taya 
manera e G-nan, e campeonato 
mundial aki lo no ta niun excepcion 
pa nos atletanan di Aruba. 

Mircmdo resultado prome dia 


Wegcmcm Panamericano 
Beach Tennis 2016 ta 
bira sigur otro exito 




OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 11 Nov, 2016 EN TOT NADER ORDER 


Canadese dollar 


CAD 


1.30 


1.32 


1.34 


Zwitserse frank 
(per 100) 

CHF 

180.75 

181.47 

182.27 

Pond sterling 

GBP 

2.19 

2.24 

2.30 


Japanse yen 
(per 10.000) 

JPY 

165.96 

EURO 
(per 100) 

EUR 

192.45 

Deense kroon 
(per 100) 

DKK 

25.11 

Noorse kroon 
(per 100) 

NOK 

20.29 

Zweedse kroon 
(per 100) 

SEK 

18.67 


167.48 

169.16 

194.21 

196.16 

25.83 

26.63 

21.01 

21.81 

19.39 

20.19 


BANCO Dl CARIBE 


valuta 


Ned. Antil. Gulden ANG 
Per ANG 100 

Amerikaanse dollar USD 


aankoop van publiek 


bankpapier 


wissels, CHQ's 
reischeques en 
overboekingen 


98.00 

100.00 

1.77 

1.78 


biljetten 100.20 

chq./overboeking 100.00 

1.80 


verkoop aan 


publiek 



WEGANAN di Panamericano Beach Tennis a 
cuminsa, y nos no a duda ningun momento di e cali- 
dad di wega cu lo tin na Aruba durante e Weganan 
Panamericano di Beach Tennis 2016 
Diabierne mainta tempran a cuminsa cu e weganan 
den categoria mixto caminda di e 3 ekiponan di 
Aruba, 2 a sigi p’e di dos buelta. 

Pa lolce t’e team di Brazil tur dos automaticamente 
a pasa debi di nan ranking di ITF. Esald ta valido 
tambe pa ekipo #1 di Venezuela. E otro elsipo a ba- 
taya fuertemente contra e ekipo #1 di USAy a sa di 
vence esaki nan den 3 set. 

Pa loke ta Ecuador, un di nan ekipo a logra gana USA 
Team #2, pero e otro ekipo a perde den 2 set comtra 
team #2 di Aruba. 

Campeonato Nacional 
dedica na Estaquio Nicolaas 



Cu esald tur 2 ekipo di mixto di USA ta keda descali- 
fica den e categoria di mixto. 

Puerto Rico su team #2 ta perde contra team # 1 di 
Aruba y e team #1 di Puerto Rico ta sali victorioso. 
Pa recapitula cua eldpo ainda ta den contienda pa loke 
ta e categoria mix: Aruba cu 2 ekipo, Venezuela cu 2, 
Puerto Rico cu 1, Ecuador cu 1, y Brazil cu 2 ekipo 
Mas atardi a cuminsa e prome rondnan di e doubles 
femenino y masculino caminda bataya nan fuerte a 
tuma lugar. 

Aki 2 eldpo di Aruba a logra pasa pa e di dos buelta. 
Diasabra e weganan a sigi pa lOor mainta na Tropi- 
cana, sigi pa e torneo di hubenil y pa 5or a sigi cu e 
quarter finals nan di tur categoria. 



AYERA diadomingo Aruba Amateur 
Weightlifting Association tabatin su 
anual Campeonato Nacional. E aña aki 
AAWA a dedica e Campeonato Nacio- 
nal na sr. Estaquio “Niclc” Nicolaas. 


Nick conhuntamente cu Farro, Rivers, 
Chico Vrolijk, Theo Bareño y algun 
mas a yuda lanta e deporte di weight- 
lifting bek despues cu e deporte a sufri 
un caida. 


Na aña 1959 Nick a participa pa prome 
biaha como miembro di Savaneta Bar- 
bell Club. Na aña 1960 Niclc a sali di 
dos lugar den categoria di 181 lbs. 
Nick a logra na aña 1961 di tres lugar 
contra Trinidad y na aña 1965 na di 
dos lugar contra Curacao. 


Na aña 1972 Nick a fungi como un 
referee na Venezuela. Pa algun aña Nick 
a fungi como Secretario di AAWA y 
tambe como referee y scorer. 

Nick hunto cu su ruman Elio y varios 
persona a yuda funda Aruba Bodybuild- 
ing <Sc Powerlifting Association. 


Aruba Softball Bond lo cera e aña 
cu un torneo Fast Pitch Femenino 


ARUBA Softball Bond cu un aña 
2016 carga cu actividad. Desde April a 
inicia cu e campeonato Femenino unda 
Canada a logra medaya di Oro. 

Juni tabatin e maguetoso tomeo Champ 
of the Champs cu tabata un exito ro- 
tundo. 

Campeonato A-Klas y AA masculino 
unda a hunga alrededor di 160 wega a 
ldbra tur expectativa. 

Actualmente, ASB ta preparando un 
Torneo Femenino cual lo inicia 25, 26, 
27 di november y lo termina 2, 3, 4 di 


december 2016. Un total di 4 ekipo 
femenino a inscribi te cu awor unda 
tur lo hunga 2 wega contra otro unda 
number 1 y 2 lo hunga un solo wega 
cual lo ta e final. 

ASB preparando asina pa ricibi aña 
2017 cual ta bay ta un aña prometedor 
unda Selecion Masculino y Seleccion 
Femenino mester bay busca clasifica- 
cion pa Juegos Centro Americano y Del 
Caribe. Esaki lo elabora mas despues 
riba dj’e. 

Tomeo Fast Pitch Femenino pa clausura 
aña 2016 na caminda. Keda pendiente. 

Gregory Milliard 
na caminda pa 
reconkista su 
titulo ta cera 
un deal cu un 
sponsor principal 
di Corsou 



GREGORY Milliard ta 
bek despues di un corto 
descanso. Gregory Mil- 
liard a wordo acerca pa 
un sponsor potencial di 
Corsou cu ta lcere den su 
cualidadesnan. 

Despues di a reuni cu su 
crew y conseheronan y 
en bista e gastonan halto 
envolvi pa cu su proximo 
preparacion pa trata na 
reconkista su titulo, hab- 
riendo porta asina kisas 
den futuro pa por drenta 
UFC. 

Gregory Milliard ta cera 
un deal di un contract di 
1 aña cu un empresario di 
Corsou, kende lo bira su 
sponsor principal p’asina 
yud’el e alcansa su meta y 
vision y provee tur locual 
e tin mester como atleta 
p’asina e por bai un next 
level den e mundo di de- 
porte di MMA. 

Gregory Milliard sigur a 
haci un impacto caba y 
ta haciendo un tremendo 
trabou den nos comu- 
nidad y muy especial- 
mente cu nos hubentud. 
Gregory Milliard ta bira e 
prome atleta local kende 
su sponsor principal lo 
ta un compania di nos 
hermana isla Corsou. 
Mas despues Gregory 
Milliard lo elabora den 
extenso di e sponsorship 
aki. Exito na Gregory 
Milliard. 


Weganan Panamericano Beach Tennis 2016 

Resultado Categoria Hubenil 



DIASABRA ultimo, a tuma lugar e weganan Pan- 
americano di Beach Tennis den categoria hubenil 
pa lolce ta trata U12, U14 como tambe U16. Den 
e categoria aki e unico dos pais nan cu a participa e 
aña aki, cual por cierto ta wordo organisa pa prome 
biaha, ta Venezuela y Aruba. 

Un Aruba Beach Tennis Club na Tropicana, com- 
pletamente yen, di mayornan como tambe cu hun- 
gadornan a presencia tremendo wega. Nos por bisa 
cu na final e paso di Venezuela a logra na domina 
mayoria di e categorianan menciona. 

Aki ta sigui e resultadonan: 

U12 Femenino: 1 lugar Sarah La Boyrie y Kyra van 
der Meer (AUA) / 2 lugar Valeria Losso y Victoria 
Zerpa (VEN). 

U14 Femenino: 1 lugar Fabiola Rios y Losune 
Roncal (VEN) / 2 lugar Juliette Brice y Carolina 
Calabrese (VEN). 

U16 Femenino: Valeria Cassarino y Valentina 
Persad (VEN) / 2 lugar Dominique Hopman y Iris 
Valise (AUA) 

Pa loke ta e masculino nan den categoria U12: 1 
lugar Daniel Garay y Mauro Gueccia (VEN) / 2 
lugar Romeo Peterson y Dylan Ros (AUA). 

U14 masculino: Andres Esteller y Eduardo Montes 
(VEN). 

U16 masculino: Jose David La Torraga y Diego 
Morales (VEN) / 2 lugar Manuel Azuase y Juan 
Djorld (VEN). 



Di un cos nos por ta hopi sigur cu tin hopi talento 
pa cu e beach tennis den nos hubentud. 

Mas y mas nos ta wak e interes ta crece na Aruba. 

E siman nos dilanti nan lo ta enfrentando otro 
atrobe durante e compentencia internacional di 
Beach Tennis mas spera pa cada hungador, cual ta 
e ITF Tournament cu ta cuminsa awe, dialuna 14 
di november pa 9:00am na Eagle Beach cu weganan 
cu lo termina te 10’or di anochi. 

Henter e siman lo por presencia un total di 1200 
participante, 32 pais, cu lo competi pa wak ken at 
bay cu e premio di mas grandi. Un premio total 
di 40 mil dollar pa reparti den diferente categoria. 

Nos ta haci un invitation un biaha mas pa henter 
Aruba pa pasa na Eagle Beach cuminsando awe, pa 
presencia pero tambe pa apoya nos deportistanan. 
E weganan lo continua te diadomingo 20 di no- 
vember 2016 

E Plataforma Promocion di Salud ta pone tur esfuerso pa Aruba ta bon informa 

UN dia mundial di un enfermedad cronico 
ta un dia pa Plataforma Promocion di Salud 
para keto y refleha rib’e impacto di diabetes 
riba nos salud. Plataforma Promocion di 
Salud ta un iniciativa di Minister di Salud 
Publico, Cuido di Nos Grandinan y Deporte. 

E plataforma ta consisti di 7 organisacion cu 
ta traha y canalisa informacion di salud na 
e poblacion di Aruba y na dunado di cuido. 
E siguiente organisacionnan ta forma parti 
di Plataforma Promocion di Salud: Depar- 
tamento di Salud Publico, SVb, Wit Gele 
Kruis, AZV, IMSan, dr. Horacio Oduber 
Hospital, IBiSAy un dokter di cas. Depar- 
tamento di Salud Publico tin presidencia di 
e plataforma aki. 

Plataforma Promocion di Salud ta pone at- 
encion e aña ald na e tema di dia Mundial 
di Diabetes, esta “Wowo riba diabetes”, cu 
e enfoke pa promove screening regular. 

Di e forma aki por haya un diagnostico trem- 
pan di diabetes y su tratamento adecuado 
por tuma luga. Tur den cuadro pa preveni 
complicacion y su consecuencianan. 


Alabes ta para lceto na kico diabetes -no 
controla- ta haci cu e bista pasobra un per- 
sona cu diabetes por biba un periodo largo 
(lapso di 5-10 aña) sin sinti algun sintoma, 
te ora cu ta mucho laat. Den e caso aki un 
perdida di bista cu no ta reversibel. 

Cada miembro di e plataforma ta organisa 
actividad den e proximo dos siman p’asina 
contribui cu informacion y educacion pa nos 
poblacion bira mas consciente pa cu nan 
propio salud. 

WGK a saca un serie di 9 foyeto relaciona 
cu diabetes. IBiSA via e Bus di Salud ta haci 
screening di salud den e proximo dos siman. 
Tur e barionan ta bay haya bishita di e Bus 
di Salud. Riba e Bus di Salud ta haci chekeo 
pa e factornan di riesgo cu ta contribui na 
diabetes y den e proximo dos siman control 
di presion di wowo lo tuma luga. 
Profesionalnan di Salud rib’e Bus di Salud 
ta enfatisa riba un bon estilo di bida. Ta bon 
pa tene na cuenta cu un bon estilo di bida 
ta preveni cu un hende ta haya diabetes of 
ta contraresta pa haya complicacion. Pa cu 
bista tin cu controla e wowonan tur aña si 
bo tin diabetes, y siguramente tin cu check 


e presion di wowo. 

Dialuna 14 di november Centro Diabetico 
na IMSan tin nan programa di consci- 
entisacion cuminsando for di 9:00am pa 
12:00pm cu un chekeo di salud y for di 
4:00pm pa 9:00pm cu control di presion di 
wowo, charla relaciona cu e tema di e aña 
aki, demostracion di cushinamento, quiz di 
salud, kids corner y mas. 

AZV ta provee dato di e cantidad di persona 
cu ta uza remedi pa diabetes, esta mas cu 
8000. 

Tin calculacion cu un 4000 persona ta cana 
rond sin cu nan sa cu nan nivel di sucu ta 
halto. 

Ta p’esey como Plataforma Promocion di 
Salud y nos como Departamento di Salud 
Publico ta encurasha pa haci un “screening” 
pa diabetes den e proximo dos siman pa 
check pa e factornan di riesgo p’asina por 
tuma accion rapidamente pa evita complica- 
cion como consecuencia di Diabetes. 

Tin cu keda cu bo bista fiha riba diabetes, 
manera e lema di e aña aki mes ta bisa 
“Wowo riba Diabetes”. 

Cu inauguracion di 
jingle, a cuminsa 
e periodo di 
Carnaval 63 



DIAll , pa 11 or, 11 minuut, 11 seconde, a bira un 
tradicion pa duna apertura na periodo di Carnaval. 
E biaha aki, esaki no tabata un excepcion. Diabierne 
ultimo, p’e ora menciona na RBC-Bank, a keda pre- 
senta e jingle nobo pa Carnaval 63. 

Diabierne ultimo, e Country Manager di RBC-Bank, 
Pierre Rafini a keda sorprendi cu un bolo grandi di 
parti di Señora Carnaval. Tur esaki a tuma lugar di- 
lanti di varios figuranan cu ta parti di nos Carnaval. 
Den oranan di anochi, e apertura di periodo di Car- 
naval a sigui den Carnaval Village, cu actuacion di 
varios banda musical, dunando asina inicio nos Car- 
naval. E biaha aki, SMAC, e fundacion cu ta dirigi nos 
Carnaval, a cambia y ta bao di encargo di Shannon 
Henriquez, kende tin un reto grandi su dilanti, pero 
for di awor caba por nota cambionan cu ta tumando 
lugar. Asina cu Aña Nobo bolter, e ambiente lo bira 
e proximo actividad di nos Carnaval. 

Durante encuentro cu partnernan den enseñansa 

IPA a presenta renobacion di curiculo 
y proyectonan di investigacion 



RECIENTEMENTE , Instituto Peda- 
gogico Arubano (IPA) a conta cu presencia di 
Minister di Enseñansa, Michelle Hooyboer- 
Winldaar y diferente partner den enseñansa 
di IPA, pa presentacion di e curiculo renoba 
cu lo drenta na vigor p’e siguiente aña aca- 
demico, cuminsando na augustus 2017. 

Director general di IPA, Marilyn Richard- 
son, a splica cu a comparti e desaroyonan pa 
renobacion di curiculo, como tambe e rol y 
importancia di investigacion den enseñansa 
cu diferente grupo di interes. 

Marilyn Richardson a remarca cu inves- 
tigacion ta hopi importante pa e instituto y 


pa e “veld” di enseñansa en general. Riba e 
website renoba di IPA tambe ta incluyendo 
diferente investigacion haci pa e studian- 
tenan. 

A haci uzo di e ocasion tambe pa revela e 
logo nobo di IPA cu despues di e celebracion 
di 25 aña di existencia ta marca e comienso 
di un era nobo pa e instituto 

Pa su di 25 aniversario IPA a organisa un 
congreso, unda a scoge pa e topico “Uplifting 
Leadership”, cu a wordo presenta pa Prof. 
dr. Andy Hargreaves di Boston College. 

Marilyn Richardson a anuncia cu na mei 


2017 e instituto lo organisa su di dos con- 
greso, e biaha aki cu e tema principal “As- 
pectonan di investigacion den enseñansa 
superior”. 

Lo tin momentonan di reflexion y delibera 
tocante e importancia di investigacion pa 
stimula maestronan pa sigui of cuminsa haci 
mas investigacion den enseñansa. 

IPA ta habri su portanan diasabra dia 19 di 
november 2016 pa publico en general y pa 
tur hoben cu ta interesa den un estudio den 
e ramo di enseñansa. E Open Dag ta tuma 
luga for di 10’or di mainta pa 2’or di atardi 
na e instituto. 

Aruba Birdlife Conservation: 

11 mil firma pa proteha 16 area di naturalesa 



RIBA diahuebs, 10 di november 2016, 
boluntarionan di Aruba Birdlife Conserva- 
tion a entrega nan peticion sosteni cu mas 
cu 11.157 firma na Minister Presidente 
Mike Eman como cabesante di Gobierno di 
Gabinete Mike Eman 2 y tambe na Parla- 
mento di Aruba pa medio di su Presidente, 
sra. Mervin Wyatt-Ras. 

E meta di Aruba Birdlife Conservation ta- 
bata pa recoge 5.000 firma, pero e sosten pa 
rescata naturalesa na Aruba ta asina grandi 
cu a pasa e cantidad di 5.000 firma dentro di 
72 ora despues cu a cuminsa cu e accion aki. 
Na e momento di entrega di e peticion na 
Minister Presidente y Presidente di Parla- 
mento ya a surpasa 11.000 firma caba y 
ainda firmanan ta drentando. 

E peticion ta un yamada na Gobierno di 
Aruba, Parlamento di Aruba y Gobernador 
di Aruba pa e. o. pone un paro na e destruc- 
cion di areanan di naturalesa na Aruba. 

Ta asina cu riba 6 di februari 2013, tur 
bintiun miembro di Parlamento di Aruba, 
e institucion mas alto di nos sistema demo- 
cratico, a vota unanimamente na fabor pa 
proteha 16 area y pa laga declara nan como 
areanan natural di importancia nacional 
y pa incorpora nan den Parke Nacional 
Arikok. 

Te awor Gobierno no a sa di cumpli di 
implementa e decision di Parlamento, pa 
proteha e 16 area importante aki. 

Mas aun, en bes di proteha e areanan aki, 
Gobierno a hasta duna permiso y ta den fase 
pa bay sigui duna mas permiso di construc- 
cion na e. o. e Bubali Wetland Area y tambe 
na e area di mangelnan na Savaneta dor di 
cual e destruccion ta y lo sigui tuma lugar 
di e areanan di naturalesa hopi importante 
aki pa Aruba. 

Aruba Birdlife Conservation ta haci un su- 
plica grandi na Minister Presidente Mike 
Eman y Presidente di Parlamento Mervin 
Wyatt-Ras, pa bolter e inaccion persistente 
di Gobierno y otorgamento di permiso di 
construccion contra e boluntad di e repre- 
sentantenan elegi di nos Parlamento, y dor 
di actua positivamente mas liher cu ta posi- 
bel preveni cu lo sigui degrada, fragmenta y 


destrui habitatnan importante na diferente 
locacion di nos isla. 

Tambe ta haci un suplica grandi na e diri- 
gentenan pa no kibra e Plan di Desaroyo 
Espacial (ROP of Ruimtelijke Ontwikkel- 
ings Plan) cu intencion di remove e estado 
protectivo di diferente zonanan berde, 
humedalnan (wetlands) y otro areanan di 
importancia pa nos naturalesa pa facilita 
mas construccion y desaroyo di hotel y 
condominio. 

E representatenan di Aruba Birdlife Conser- 
vation a informa Minister Presidente Eman 
y Presidente di Parlamento Wyatt-Ras, cu e 
mas di 11 mil firmante di e peticion aki ta 
haci un yamada na nan pa por fabor pone un 
paro na e destruccion cu ta tumando lugar 
na e Bubali Wetland Area y tambe locual tin 
planea na e area di mangelnan na Savaneta. 
E firmantenan tambe ta haci un suplica pa 
implementa, sigura y enforsa accionan regu- 
latorio apropia pa Gobierno, conduciendo 
na proteccion completo di e diesseis areanan 
aki, ya reconoci pa Parlamento di Aruba. 

E peticion ta encera e incorporacion di e 16 
area aki den Parke Nacional Arikok manera 
a keda determina pa e institucion mas halto 
di nos sistema democratico, esta Parlamento 
di Aruba. 

Por ultimo, e peticion ta encera pa no re- 
move e estado protectivo di ningun di e 


zonanan berde na Aruba manera ta designa 
den e Plan di Desaroyo Espacial (ROP of 
Ruimtelijke Ontwiklcelings Plan). 

E representantenan di Aruba Birdlife 
Conservation tambe a haci un suplica na 
Minister Presidente Eman y Presidente di 
Parlamento, sra. Wyatt Ras pa formalisa e 
ley nobo di medio ambiente y a listanan di 
flora y fauna cu mester wordo proteha na 
Aruba. 

E suplica di Aruba Birdlife Conservation a 
haci na Ministro Presidente Mike Eman ta 
pa haci su maximo esfuerso pa yuda regla e 
proteccion di e 16 area aki y pa encorpor- 
anan den Parke Nacional Arilcok prome cu 
fin di e aña aki 2016. 

Aruba Birdlife Conservation ta informa cu 
e reunionan cu Minister Presidente y Presi- 
dente di Parlamento a bai positivo y cu nan 
a sali di e reunionan aki cu optimismo. 

E reunion cu Gobernador ta planea pa e 
siman benidero. 

Aruba Birdlife Conservation kier a gradici 
tur esnan cu a yuda na un of otro manera 
pa e peticion aki por a bira asina un exito 
grandi, muy emparticular e mas cu 11 mil 
firmante. 




Mainta 

McDonald's y Centro Man Na Obra 
ta celebra McHappy Day diabierna 


DIABIERNA proximo, esta dia 18 di november, McDonald’s na 
Aruba ta celebra McHappy Day 2016 pa recauda fondo pa Centro 
Man Na Obra. 

E benta completo di BigMac di e dia aki ta un donacion pa Centro 
Man Na Obra, pa yuda promove entrenamento di trabao y inte- 
gracion den e comunidad di personanan di 16 aña p’ariba. 


McDonald’s a conscientisa e comunidad pa e evento aki pa medio 
di e benta di “Helping Hands” of formanan di man traha di papel, 
cu ta obtenibel pa solamente 1 florin, cual ta bay pa sostene e mis- 
ion di Centro Man Na Obra. McDonald’s tambe ta ofreciendo su 
programa pa negoshinan, asina companianan por cumpra “coupon” 
pa BigMac den pre-benta. 



Riba diabiema, 18 di november, e fondonan genera for di bentanan 
di pannan BigMac ta bira un donacion pa Centro Man Na Obra. 
Participantenan na e Centro ta ricibi entrenamento di trabao pa 
prepara nan pa traha riba mercado laboral; nan por haci tareanan 
facil den un ambiente protehi. 

E participantenan ta traha den grupo den carpinteria, trahamento 
di obhetonan di ldei, decoracion di obhetonan di ldei, trahamento 
di bela, labamento di auto, labamento di botter, hardineria y strica 
paña. 

Banda di e entrenamento tecnico, ta dedica atencion tambe na e 
desaroyo di na abilidadnan social. 


Operations Supervisor pa McDonald’s Amba, esta Sulina Vro- 
lijk a bisa, “McHappy Day ta e campaña y recaudacion di 
fondo mas grandi di McDonald’s, y ta permiti nos duna 
bek na e comunidadnan cu nos ta sirbi. E campaña ta 
yega nos cu entusiasmo tur aña, como cu McHappy Day 
ta haci nos orguyoso no solamente pasobra nos clien- 
tenan ta compromete nan mes pa sostene un necesidad 
enorme, pero tambe nos compania den su totalidad ta 
yuda crea consciencia y desplega solidaridad.” 


Riba diabierna, dia 18 di november, e comunidad por 
demostra nan apoyo na Centro Man Na Obra cu nan 
bishita na restaurantnan di McDonald’s, y pidiendo un 
BigMac. 


Pa contribui na e programa corporativo di McHappy Day na Amba, 
por fabor tuma contacto cu Centro Man Na Obra na telefon 522- 
7859 of manda un email na man.na.obra(a)svga.aw . 


cHappy 

ay/Yl 


_ a ppy 

Day 

Base di tur empresa ta un bon servicio 

Esaki ta filosofia 
di Botica di Servicio 



RECIENTEMENTE a tuma lugar entrega di certi- 
ficado na un grupo di Apothekers y Apothekers Assis- 
tenten di Botica di Servicio. 

E Service Workshop a wordo presenta den 1 grupo di 20 
participante y a wordo organisa dor di Botica di Servicio 
conhuntamente cu B&P Interface Aruba Training and 
Consultancy. 

B&JP Interface Training ta un compania cu ya caba pa 27 
aña ta presentando tur sorto di curso y consultancy riba 
e mercado na Aruba, Corsou y Bonaire. 

E Service Workshop a wordo presenta pa sr. Carlos 
Albertus di B&P Interface Aruba Training. 

E exito di e producto di servicio ta crece of cay cu e ca- 
lidad di servicio cu bo empleadonan ta duna. Maneha 
empleado ta un cuestion di maneho, e frase aki bo por 
tende ultimamente hopi, como expresion di manage- 
ment. 

Nan ta mustra riba un vision, cu e recurso humano den 
un organisashon ta hopi importante. 

Automaticamente nos por pensa riba curso pa emplea- 
donan. Nos por haya nos cu e pregunta: “Kico un em- 
presa mester inverti den calidad di su personal y kico 
e ta gana cu esald ? Kico por gana ta: Un Bon Servicio 
cu e empresa aki ta duna. 

Pues e cara di e empresa. Dunando bon servicio ta tre- 
ce hopi bentaha pa ambos tanto e compania como p’e 
empleadonan. 

Gerencia di Botica di Servicio ta consciente y conven- 
ci cu training y curso pa su empleadonan ta di suma 
importancia den e epoca cu nos ta bibando aden. Topi- 
conan cu a wordo trata den e curso aki ta: Un “service 
Workshops” e.o exigencia di e organisacion y punto- 
nan di importancia p’e empleado; Analisis di aspecto 
nan importante den dunamento di servicio: Reglanan 
pa duna servicio tanto interno como externo; Con pa 
duna conseho na cliente y con pa mantene un relacion 
estrecho cu e cliente pa logra “Repeat Business”. 

“Upgrading” di un empleado ta un inversion den e me- 
horacion continuo di bo servicio na clientenan. 

E empleadonan cu a participa n’e Workshop “Excellen- 
cia den servicio a haya nan certificado for di man di 
Director di B&JP Interface Training, sr. Carlos Albertus, 
y nan ta: 

Susan Elisabeth Kemp, Katja Odijk, Judith Omaira 
Thode, Amanda Alicia Ulett, Melisa Melania Webb, 
Ralphord Gregory Brion, Doris Elizabeth Geerman- 
Henriquez, Jenara Jacobs-Croeze, Sabine W. Brown 
van der Wal, Stacy Greaux, Rekha Anjana Oedit, Irmis 
Astrid Peterson, Mireya Mariéla Wernet, Andreas J.M. 
Mulder, Giandra Gisandry Thiel, Mirjam Dundas, Sha- 
non Elisha Hassell, Nicole Nathasha Jacobs, Mireille 
Catharina van Varsseveld y Magaly Antonia Vanterpool. 

Gerencia di Botica di Servicio hunto cu B&JP Interface 
Training un biaha mas ta extende un caluroso pabien 
na tur participante y ta desea nan tur clase di exito den 
nan trabao. 

Parlamentario Chris Romero (MEP): 

KIA mester un localidad nobo y 
restauracion completo 


HOPI biaha bo ta tende diferente politico 
papia di kier desaroya San Nicolas y haci’e 
mas atractivo. Pero hopi biaha bo ta tende 
tambe cu tin 2 obstaculo pa por realisa e 
desaroyo aki; e refineria y e prison. 

E area caminda KIA ta situa, ta un bastante 
atractivo cu lo por desaroya na 
un manera cu sigur lo capta e 
atencion di inversionistanan 
na nivel nacional y interna- 
cional. 

Pero di otro banda, si nos 
analisa bon e locacion di 
e edificio di KIA, cu ta 
net banda di laman, bo 
ta haya cu salpeter ta 
deteriorando 



|tgSfi 


esaki na un manera hopi agresivo. 

Durante reunion publico caminda ta tratan- 
do presupuesto di Aruba, Chris Romero a 
dirigi diferente pregunta na Minister Arthur 
Dowers pa cu e topico aki. 

Kico lo bay sosode cu KIA ta un di e pre- 
guntanan cu a resalta, pa motibo cu 
Minister di Husticia no a contesta 
esald adecuadamente. 

Contesta di Minister no tabata 
concreto, pasobra niun rato so el 
a contesta kico Gobierno lo haci 
cu KIA mirando e mal estado di 
e prison. 

Pero lolce cu si sr. Dowers a 
bisa ta cu pa construi 
un prison nobo lo 
costa entre 60 y 
100 miyon florin. 

Riba e pregun- 
ta pa busca e 
posibilidad 
pa cambia 
KIA di lo- 
calidad, 



Minister di Husticia a enfatisa cu el a bay 
papia riba algun ciudadano di San Nicolas, y 
cu nan lo a bis’e cu nan ta contento cu KIA 
pasobra e ta un aporte na nos economia. 
Ald el a bisa caba cu e Gobierno aki nunca 
a considera di move KIA for di San Nicolas. 
T’e unda cu Chris Romero sa, KIA su con- 
tribucion pa cu economia di San Nicolas ta 
casi nulo, y e nunca a scucha cu ciudada- 
nonan di San Nicolas ta contento cu KIA 
den nos bario. 

Dus, no tin mucho contribucion positivo di 
KIA pa cu San Nicolas. 

Pero no ta solamente e edificio di KIA 
mester un mehoracion, pero e trahadornan 
tambe tin hopi tempo ta sclama pa un mihor 
calidad y garantia laboral. 

Nos sa cu tin hopi trahador di KIA cu ta 
desmotiva, pasobra nan no ta hayando un 
trato adecuado pa hopi tempo caba. 
Atende cu e necesidadnan laboral di e em- 
pleadonan ta un parti esencial pa sigura cu 
e trabou n’e instituto aki ta uno optimal. 

“Nos di MEP ta boga pa bin cu un estu- 
dio rond di Aruba pa saca afo cua lo t’e 
mihor localidad pa pone un prison nobo. 
Mester tene cuenta sigur cu diferente factor, 
pero si duna KIA un mihor localidad e lo ta 
un win-win situation tanto pa Gobierno y 
Aruba en general”, segun Chris Romero. 


Dialuna 14 di november 

Invilacion pa 
Rosario Bibo 
na Kapel di 
Alto Vista 


DIALUNA 14 di november lo tin otro Rosario Bibo na Kapel di Alto Vista pa 
7’or y mey di anochi. 

Comision encarga ta invita tur hende, grandi y chikito pa uni den orashon na 
pia di Birgen di Alto Vista, Patrona di Aruba. 

Cada persona por presenta su propio intencion sea publicamente of den silencio. 
Hunto lo resa tambe pa pidi proteccion pa nos isla, pa amor reina den cada cas 
di famia. Unda tin amor y comprension, lo tin felicidad y mal bicio hamas lo por 
afecta nos casnan di famia y nos sociedad. 

Nos ta yegando na final di otro aña y ta momento pa nos cuminsa reflexiona 
riba tur loke a sosode, nos logronan y tambe unda nos por a faya den nos com- 
portacion cu otronan. 

Un y tur ta keda cordialmente invita pa asisti na e Rosario Bibo di dialuna 14 
di november na Kapel di Alto Vista. 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


“Laga tur locual cu ta sperami ta bunita, 

Laga tur locual cu mi encontra na caminda ta bunita, 
Laga tur locual cu ta rondonami ta bunita, 

Laga tur locual cu mi laga atras keda bunita, 

Y laga esakinan termina den tur bunitesa 

Conforme cu Dios Su boluntad y agradecido pa tur 
locual e la significa pa nos, nos ta participa cu a fayese 
den paz di Señor nos tata y avó stima : 



Manuel Ascençáo da Silva 

*22-07-1924 - fii-11 -2016 

Anochi di condolencia lo tuma lugar na 
Aurora Funeral Home diasabra 12 november 2016 
di 7’or pa 9’ordi anochi. 

Acto di entiero lo tuma lugar na 
Misa Sta Anna na Noord dialuna 14 november 2016 
di 2’or pa 4’ordi atardi. 



Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


Señor ta mi wardador, mi’n tin falta di nada, 
den cunucu di yerba berde E ta pone mi sosega. 

E ta hiba mi na awa trankil, pa mi bolbe haya forza. 
Salmo: 23.1 

Cu inmenso tristeza na nos curazon, pero conforme cu 
boluntad di Dios nos ta participa fayecimento di: 



Silvester Faro 

Mihor conoci como: Chefa 
Seferina Tia of Tanta Ina 
*31-12-1925 - +12-11-2016 

Acto di entiero lo wordo anuncia despues. 



ç^tmerd çfáme 


Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Mi Dios, Mi Señor, Mi Salbador 
Cu Bo amor infinito tenemi den Bo brasa 
Ya no tin scuridad. Unicamente Bo luz briyando. 

Cu inmenso dolor na nos curason ta anuncia fayeci- 
mento di nos ruman, swa y omo stima: 



Gabriel Oscar Thiel 

Na edad di 65 aña 
Cariñosamente yama “Osca” of Oca” 
Ex-empleado di DOW 


Na nomber di su 
Rumannan stima: 


vda. Lena Geerman-Thiel 
Dichi y Marina Thiel-Diaz 
Freddy Thiel 


Subrinonan stima: Marlyn y Franklyn Peñafiel-Geerman 
Clarina Geerman 
Mirella y Tino Kelly-Geerman 
na Hulanda 
Suzette Geerman 
Mervine Geerman 
vda. Esther Danje-Geerman 
Elda y Eulogio Dania-Geerman 
Yvette Geerman 
Dicmar Thiel 
Marcel Thiel 

Sobre subrinonan stima: Jeanrald y 

Katie Geerman-Meston 
Jarzinho Geerman y 
Lucy Wouters na Hulanda 
Jairy y Kathlyn Peñafiel 
Raymond y Jermira Danje-Kelly 
y yiunan Tristian, Xiara y Zyzhia 
Joella y Jean-Carlos Croes y 
yiunan Jovin y Jeanne-Elle 
Joshua Hart y yiu Rygel 
Manuelle, Luigi y 
Guido Dania na Hulanda 
Michelle, Melany, Cherryl y 
Janella Kelly na Hulanda 
Cyanne y Hayleigh Tromp 
Darrin, Robin y Justin Wever 


Tanta: 

Yega na cas: 


vda. Justina Werleman 
Helga van Gijn-Farro 


Demas primo- y primanan, bisiña, amigonan, conocir- 
nan y demas famia na Hulanda, Venezuela y Merca: 
Thiel, Werleman, Geerman, Diaz, Peñafiel, Danje, 
Dania, Kelly, Croes, Hart, Tromp, Wever, Boekhoudt, 
Irausquin, Becker, Briesen, Rasmijn, Wouters, 
Marquez, Flanegin, Mathilda, Britten y Feliciana. 

Ta invita tur famia, amigo, bisiña y conocirnan pa asisti 
na e acto di entiero cual lo tuma lugar Diamars 15 di 
November 2016 na Misa Santa Filomena na Paradera, 
E difunto lo ta reposa for di 2 or pa 4 or di atardi na 
Misa y despues lo sali pa Santana Kraanwinkel na 
Paradera, 

Adres pa condolencia: Aurora Funeral Home, dialuna 
14 di November 2016 for di 7’or pa 9’or di anochi. 



Cumana ff44 Tel: 586-4444 / 733-2906 

E: royaIfu ne ralho m e@hotmai I.com /593-0857/731-5847 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza, 

Cado Wever. 

Cu inmenso dolor na nos curason, 
pero conforme cu Dios su Boluntad y agradecido pa tur 
loke el a hasi y nifica pa nos, nos ta participa 
fayecimento di nos ruman stima : 



Emilio Simon 
Hironimo Werleman 

Mihor conoci como “Lin” 
*20-07-1963 -110-11 -2016 


Na nomber di su 
Mayornan: 
Rumannan : 


Omo y tanta: 


tChici y tlginio Werleman Geerman 

Cerilio y Tina Werleman 

Dora y Patricio Wilson 

Meechi Werleman 

Chita y Joy Winterdaal 

Thelma y Edmundo “Gato” Curiel 

Adelaiday Adiel Diaz 

Lutti y Blanca Werleman 

Chila Werleman 

tlto Geerman 

Minguel geerman y famia 

Helena Geerman y famia 


Sobrina- y sobrinonan : Ransha, Sasha, Martha y Pieter, 
Melany y Javier, Shahire, Andrew, Joyceline y Charles, 
Julissa, Randy y Jacky, Angelo y Lubia, Nadine, 
Charlotte y Kong, Prislaine. 

Sobre sobrino- y sobrinanan: Jonathan Curiel 
Jurvin Werleman 
Justin Ignacio 

Mesco cu yui : Ramsey Vrolijk 

Su bon amiga y ayudante : Soraida Mackay 

Prima- y primonan 

Tur su bon amigonana mucho pa menshona. 

Su bon bisiñanan 

Demas famia : Werleman, Geerman, Rasmijn, Wilson, 
Winterdaal, Curiel, Diaz, Cardenas, van Rooijen, Coéllo, 
Franken, Rodriguez, Llanos, Ignacio, Cen, Webb, 

Vrolijk, Mackay, Schwengle, Quandt, Panneflek, Jansen, 
Boekhoudt, Maduro y Croes, 

Ta invita pa acto di entiero cu ta tuma lugar na Royal 
Funeral Home diamars 15 november 2016 di 2’or pa 
4’or di atardi y despues lo sali pa Santana Catolico na 
Sta Cruz. 

Acto di condolencia lo tuma lugar na Royal Funeral 
Home dialuna 14 november 2016 di 7’or pa 9’or di 
anochi. 

Nos ta pidi nos disculpa si den nos tristesa nos por a 
lubida un of otro familiar 

Estando Gobiernu den formacion: 

Soberano ta nombra su hendenan na fundacion 


WILLEM STAD - Gobierno di Corsou c.q. Min- 
ister di Desaroyo Social sra. Larmonie-Cecilia (e di 
tanto cu a okupá e cartera ey) a core cu drs. Sharlon 
Melfor como Director di Fundacion Tayer Social y 
a nombra sr. Santiroma (di partido Soberano) na su 
lugar, pero aparentemente mester yena e lugar cu 
partidistanan di Soberano promé cu un otro Minister 
haña e cartera. Esey t’e unico interpretacion cu por 
duna n’e hecho cu menos cu un luna pasá e Minister 
a manda un carta p’e órgano Consehero di Gobierno 
SBTNO pa renobá nombramento di dos comisario 
n’e fundacion. E Fundacion tin dos comisario só cu 
ta funcioná y por supuesto cu ta dje skina Soberano 
si tuma nota cu un di nan ta Presidente di Hunta y 
colaborador di fraccion Soberano den Parlamento di 
Corsou e otro no por ta di otro color politico. 

Ta trata di Ingrid Maria Sanchez di nacionalidad 
Venezolano di acuerdo cu registro di Cámara di Com- 
ersio di Corsou, mientras cu Norma Josefa Schoop ta 
registrá como e otro miembro. 

Un comisario cu no tey mas, pero por nota clara- 
mente cu ningun hende a tuma e moléster di scrap' su 
nomber for di e registro ta Olga Maria Torres Koei- 
man. Dia 28 di séptémber Conseho di Minister a 
informá e órgano consehero cu nan kier nombra e 
dos señoranan di nobo den e hunta. 

E órgano consehero tin experencia den duna conseho 
riba comisarionan p’e Tayer Social 
y a limitá na evaluá e dos candidatonan. 

Dia e Minister a manda e proposishon pa Conseh- 
ero di Gobierno, el a nota cu e Minister no a manda 
tur informacion pe. Apesar cu Consehero a pidi e 
informacion e no a haña contesta. P.e. e Minister 
no a manda splica dicon y pa ki motibo ta nombra 
e dos señoranan y a manda solamente un copia di 
nan curiculum. 

Pa loke e caso di señora Sanchez, Consehero a mustra 
cu e ta den un funcion similar n’esun di ambtenaar y 
esey por crea conflicto di interes sigur cu si su partido 
tin e cartera di Tayer Social. 

Pa bisa cla y raspá: Nombramento di un ambtenaar 
den e funcion ta clash cu e funcion di comisario. 

Pa regla e fundacion mester tin 7 comisario, pero ta 
dos so ta den funcion. 

Pa ta comisario n’e fundacion, ta spera cu nan tin 
capacidad pa yuda tuma decision di calidad den di- 
rectiva y cu nan tin experencia pa consehá un maneho 
cu ta cuadra cu e hendenan minusvalido cu a traha 
n’e fundacion. 

Pero manera e situacion ta, e no ta completo ni bon, 
pasobra mester tin por lo menos dos persona cu tin 
afinidad cu hende cu handicap, un mester ta for di 


seno di Korpodeko of Banco di Desaroyo of Oficina di 
Turismo y finalmente cu afinidad musical y artistico. 
Tampoco e Hunta Comisario a manda un rapórt di 
evaluacion di e Presidente di Hunta Comisario. 

Pa por duna un recomendacion al caso, Consehero 
mester haña e datonan cu el a pidi pa mas tardá dia 
19 di october cu ta djis aki. 

No tin nada cu ta indicá cu e Minister a evaluá e 
ripiticion di nombramento y por lo tanto SBTNO 
tin obhecion pisá contra nombramento di e dos se- 
ñoranan aki. 


“Cerca Dios so mi alma ta na pas, 
ta di dje mi salbacion ta bini. 

E so ta mi baranca y salbacion, 
mifdrti - nunca lo mi no tambalia!” 

Cu inmenso dolor na nos curason pero conforme cu boluntad di 
Dios, nos ta anuncia fayecimento di: 


Maureen Ignacia 
Eduwardo 

24 Januari 1974 
f 11 November2016 


Na nomber di su mayornan stima: Mena y Ignacio Eduwardo 
Su pareha: Ray Henricus 
Su yiu homber stima: Raymuar Henricus 
Su ruman: Franklin Eduwardo 

Tanta y Omonan: Louchi y fFransisca Eduwardo y yiunan 
Alex y Mena Eduwardo y yiunan 
Mena y Frido Croes y yiunan 
Denis y f Nita Eduwardo y yiunan y Jopie Figaroa 
Nando y Daniella Eduwardo y yiunan 
f Nicolas Figaroa y yiunan 
f Benito Figaroa 
Manuel y Mima Figaroa y yiu 
Fransisca Figaroa y yiu 
Roberto Figaroa y yiunan 
f Betty y Josef Wolff y yiunan 
Angela Figaroa y Amold Kelkboom y yiu 
Lucas y Imelda Figaroa y yiunan 
Marcia Figaroa y yiu 
Hendrik Figaroa y yui 

Prima y primonan: Shirley, Gina, Arthur, Andre, Adolph, Edgar, Anthony, 
Dorina, Lisette, Mariana, Randolf, Carlos, Liz Mary, Rebecca, Clinton, 
Janine, Patrick, Marjorie, Mimgia, Glenn, Valery, Chris y Steven. 

Madrina y padrino: Mena y Frido Croes 

Su ihanan: Zico Giel y Randell Wolff 

Suegro y suegra: Juan y Stella Henricus 

Swa y cuñanan: Rodney y Sharine Henricus y yiunan 

Julissa y Ronald Solognier y yiunan 

Su coleganan stima di Aruba Marriott Hotel specialmente di Human 
Recourses Department y su mihor amiganan Janien de Mey y Jacky 
Figaroa y bon bisiña Cosma Kelly. 

Demas famia; Eduwardo, Figaroa, Henricus, Suarez, De Cuba, Franken, 
Croes, Ruiz, Christiaans, Wolff, Kelkboom, Lopez, Solognier. 

Na lugar di flor of krans un donacion na Edmund Harms Foundation ta 
wordo aprecia. Disculpa nos si den e momentonan dificil aki nos por a 
lubida algun familiar y/of amistad. 

Oportunidad pa condoleer lo ta Diamars 15 di November 2016 di 7’or pa 
9’or di anochi na Aurora Funeral Home. 

Acto di entiero ta tuma lugar Diaranson 16 di November 2016. E restonan 
mortal ta reposa na Misa Santa Anna na Noord for 9’or te cu ll’or di 
mainta. Despues ta sali pa Santana Catolico na Noord. Nos ta lamenta cu 
despues di entiero no ta ricibi bishita di condolencia na cas. 



Servicio pa 
Comunidad 


%jf AV -Mainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

Kibrahacha N.V. 

Pariba di Brug: 

Seroe Preto 


Dokter na Warda 


Pabou di Brug: 

Huisartsenpost Hospital 

Pariba di Brug: 

Centro Medico San Nicolas 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 
Fundacion Pa Nos Muchanan.. 583-4247 


Cas Editorial 


Ttui 

0 Media 

I iri'i-ri 

The Media Group 

Margrietstraat #3 
Oranjestad, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

8am - 5pm 

Cuenta di Banco 
CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.com 


Director 


Victor “Toko” Winklaar 
Victor R. Winklaar 










































































32 


AWEMainta Dialuna, 14 November 2016 


Inversionistanan den clinch_ 

Corte Superior a manda caso multi-mionario bék pa Corte di Corsou 


WILLEMSTAD - Diabierne Corte Su- 
perior na Hulanda a anulá un decision di 
Corte di Husticia di Corsou den un caso di 
emision di accion di balor multi-mionario. 
Ta trata di e demanda di un compania imo- 
bilario na Kuwait, Bab Al-Mustaqbal Real 
Estate Co., contra 3 compania cu tin nan 
sede administrativo na Corsou y un di 4 
partido no-identificá. 

E tres companianan off-shore ta lceda identi- 
ficá como e grupo Cordial N.V. Aña pasá 26 
di mei Corte di Husticia na Corsou a dicta 
veredicto caba den e caso, pero e compania 
di Kuwait a apelá e sentencia. 

Ora a bin apelacion, Abogado General na 
Hulanda a recomendá pa anulá e veredicto 


y trata e caso di nobo. 

E companianan Cordial y Turnham N.V. cu 
ta ser administrá na Corsou ta forma parti 
di un ‘joint venture’ y nan ta na cabez di e 
structura. 

Den bóm di e structura tin un compania 
cu ta doño di un propiedad na Dusseldorf 
caminda nan ta explotá un hotel cu yama 
Breidenbacher Hof. 

E compania di inmobilario y e otro partido 
cu no a ser identificá ta companianan in- 
versionista cu na 2008 cu tabatin interes 
minoritario den tanto Cordial como Turn- 
ham Hielden. 

E dos companianan tabatin ‘om en om’ 
pakete di accion y dado momento tabatin 


cuestion di un fiansa di 41 mion euro na un 
compania Aleman. 

Na 2010 e trust-kantoor cu ta administrá e 
companianan a emiti 20.300.000 accion a 
rason di un dolar pa accion y asina tabatin 
diferente emision di accion. 

Resultado di e transaccionnan tabata cu 
balor di e accionnan di e compania Kuwaiti a 
baha di 15% pa 0,01%, mientras cu a stipulá 
balor di e hotel na 157,600.000 Euro na 
2013 siendo cu tres aña anterior a stipulá 
su balor na 95-549.000 mion euro. 

Pa haña claridad y haci husticia Corte Supe- 
rior na Hulanda a anulá e decision di Corte 
di Husticia na Corsou y a ordená pa trata e 
caso di e dansa di miones di nobo. 


E caso yama "Drum". 

Dia 9 decémber awor lo trata e caso 
di asesinato di Polis Bakx pro-forma 



WILLEMSTAD - Ministerio Publico 
(OM) BES ta bay dagvaard e sospechosonan 
den caso “Drum” pa tratamento pro-forma 
dia 9 di decémber 2016, 09:30 or di mainta. 
Ya caba a informá defensa di e planificacion 
aki. Denter di término hopi córtico ta bay 
prepará e dagvaarding pa entrega esaki nan 
e sospechosonan. 

Tratamento di e caso ta dia 9 decémber ta 
un asina yamá pro-forma. Esey ta nificá cu 
lo no bay tratá e caso cu contenido. 

No ta bay tratá e pruebanan cu sospechoso- 
nan e dia ey. Si ta custumber pa duna abo- 
gadonan y e sospechosonan e oportunidad 
pa haci peticion pa mas investigacion. 
Huez lo dicidi finalmente si ta otorgá e peti- 
cion óf peticionnan. 

Den caso “Drum” tin manera tin 7 sos- 
pechoso será den detencion preventivo. 

E investigacion ta keto bay andando y cada 
bes ta haña un mihor bista ta kico exacta- 
mente a pasa e anochi di 17 di augustus 
durante e atraco armá y e tiroteo cu a tuma 
lugar despues, y na unda Polis Ferry Bakx a 
bin pérdé su bida. 


E investigacion ta actualmente den un fase 
na unda mester bay scucha coleganan di 
Ferry Bakx pa complementá e imágen di tur 
loke a pasa. 

Riba peticion di Ministerio Publico y Korps 
Politie Caribisch Nederland (ICPCN) lo lceda 
haci pa funcionarionan di Rijks-Recherche, 
cu den cuadro di “Drum” lo bay forma parti 


di e totalidad di investigacion. 

Tanto KPCN como Ministerio Publico ta 
di opinion cu den cuadro di obhetividad no 
mag lceda ningun duda den e investigacion 
aki. 

Esey t’e motibu cu, como cu ta tratá di 
miembronan di KPCN, Rijks-Recherche lo 
fungi como e instancia investigativo. 

Gobierno 
a entama 
combersac on 
cu InselAir 
riba situacion 
financiero 

WILLEMSTAD - E compania 
di aviacion local InselAir a asercá 
Gobierno di Corsou cu e peticion pa 
discuti ld posibilidad tin pa resolvé e 
problema financiero agudo cu ta reina 
serca e compania. 

InselAir a splica Gobierno cu e situa- 
cion aki ta resultado di e hecho cu nan 
no por cobra un suma di 100 mion 
florin cu Venezuela debe e compania. 
Pero no ta InselAir so Venezuela debe, 
cantidad di otro compania cu a stop 
di bula riba e pais. 

Pero den e caso aki e tanto tempo cu 
ta dura pa InselAir por cobra e placa, 
ta perhudicando e compania den su 
funcionamentu diario. 

InselAir te compania mas importante 
pa conexion aereo pa y for di Corsou 
y cu exterior. 

Gobierno mes tambe ta consciente di 
e necesidad di combinacion continuo 
y di bon calidad pa y for di Corsou. 
Si e comunicacion aereo ta mancaron, 
e por tin consecuensia serio pa nos 
economia y mester evitá un situacion 
asina. 

Pa hiba e combersacion cu InseLAir 
Gobierno a nombra un Comision di 
Sabio bao di direccion di Etienne Ys. 
Gobierno no a mencioná e otro miem- 
bronan di e comision, pero ta hende 
cu ta experto riba tereno di aviacion 
y contabilidad. 

E comision lo investigá den ki con- 
dicion financiero e compania ta y ki 
te alternativanan pa resolvé e proble- 
manan. 

InseLAir lo duna su total cooperacion. 
E comishon lo raportá na Minister 
Suzy Romer y Jose Jardim y Eugene 
Rhuggenaath. 

Ald tres siman e comision lo entregá 
resultado di nan estudio. A base di 
esaki nan por sinta na mesa cu Inse- 
LAir pa mira ki paso por tuma. 


Esha a presenta den 
lansamento L'evnol De Cartier 



RECIENTEMENTE, a tuma luga na 
Aruba e lansamento di e fragancia musculino 
L’evnol De Cartier durante un evento unico 
organisa pa Penha Aruba na Villa Royale. 

E representante di Cartier, Julie Lofti, cu a 
haci un bishita cortico na Aruba, a splica 
un tiki di e fragancia masculino L’evnol De 
Cartier. 

E invitadonan a haya e oportunidad pa mira 
un video clip impactante, mientras cu e mod- 
elonan tabata pasa rond cu e fragancia pa por 
a experiencia su sensacion unico. 

E fragancia ta fuerte y alabes suave den un 
boter den forma di un capsula y creadora di 
e fragancia, Mathilde Laurent, a descubri cu 
e por haci e fragancia aki, traha di palo di 
gaiac, almizcle y e gotanan di honing. 

E tabata desea di conta e storia di e homber- 
nan cu a marca nan generacionnan, guia 
pa nan determinacion y motiva pa un solo 
obhetivo; “go beyond their limits.” 

Un momento culminante di e anochi tabata 
e maraviyoso presentacion musical di Esha, 
cu ta crea su propio cancionnan y ta toca 
piano y guitara, deleitando tur hende cu su 
excelente carisma y bos. 

Esha a cuminsa skirbi cantica, ora nan a 



diagnostica cu e tin sindroma di Tourette. 
Esaki tabata e manera cu el a sinti cu e por 
a enfrenta e sindroma aki y tabata su fuente 
principal di inspiracion. E1 a realisa cu esaki 
ta e miho manera, cu e por a saca su emo- 
cionnan afo. Awendia Esha a logra supera su 
malesa y e por controla su movimentonan 
bek. 

E estilo di musica di Esha ta wordo influencia 
dor si bida riba un isla y su biahenan cerca su 
famia na India. Su musica tin un tolce cultural 
diverso y ta su letranan ta wordo fortalece cu 
e preocupacionnan mundial, cu ta conecta na 
un audiencia amplio. 

Den edicion di november FOCUS tin un 
entrevista amplio cu Esha unda por lesa 
mas di e hoben yena di talento cu a brinda 
un ambiente diferente cu su toke musical 
cultural na tur invitado na Lansamento di 
L’envol De Cartier na Aruba. 

E invitadonan a ricibi como regalo for di 
Penha Aruba e album “Beautiful” di Esha, cu 
e fondo ta bay pa e organisacion cu ta sostene 
e muchanan cu tin e sindroma di Tourette of 
otro sindroma, p’asina por yuda nan surpasa 
nan dificultadnan. 

Pa haya sa mas di Esha, por siguie riba Face- 
book, Instagram of bishita su website wwww. 
eshanow.com 

























34 


AWEMainta Dialuna, 14 November 2016 


A hiba mucha muhenan 
menor di edad warda 

Listramento 
preventivo 
a conduci na 
d ferente detencion 



CUERPO Policial cu participacion di e 
unidadnan motorisa, FlexTeam, Polis Mari- 
timo, personal administrativo y e ekipo di 
TBP (Team Bijzondere Projecten), como 
tambe Cuerpo Especial Arubano (CEA) 
y DTP (Departamento di Transporte Pu- 
blico), a organisa hunto cu Ministerio 
Publico un accion di Preventief Fouilleren 
for di 6’or di atardi di dia 5 di novem- 
ber pa 6’or di mainta dia 6 di november. 
E prome parti di e anochi, for di 7’or pa 8’or 
y mey tabata dedica na controlnan di trafico 
den e area di “Do It Center” na Shaba. Aki 
a controla mas of menos 75 vehiculo. 

DTP a controla 7 vehiculo. A sldrbi un total di 
13 procesverbaal y a detene 1 persona relacio- 
na na e ley di LTU pa falta di documentonan 
cu ta demostra cu su estadia na Aruba ta legal. 
E di dos parti di e controlnan a tuma luga 
for di 10’or pa 12’or di anochi den diferente 
zona. Zona 1 tabata e area di bar y restau- 
rantnan, incluyendo Yen Yen, Leldcer, como 
tambe e casnan di pueblo na Noord, e area 
di Palm Beach, Balcval y Saliña Cerca. 

A listra 32 persona, a controla 10 vehiculo. 
Den e proceso a haya 4 persona sin prueba 
di estadia legal na Aruba y a tuma den beslag 


atributonan manera sigaria di marihuana, 5 
slcer, un maslcer (style di “Scream”), un obhe- 
to na mula marihuana y for di algun menor di 
edad a ldta varios botter di bebida alcoholico. 
For di cuarto pa 1 di marduga pa 6’or di 
mainta a sigui cu controlnan den Zona 2, 
incluyendo e bar y restaurantnan, incluyendo 
nan parlceerplaatsnan, den e area di hotel. 
Durante di e accion ald a listra 91 persona, 
y a traha 20 procesverbaal. A controla tambe 
35 vehiculo, dia cual uno a wordo tuma den 
beslag. 

Polis a detene tambe 4 persona pa pose- 
sion di marihuana, a detene un persona cu 
tabata mustra burachi y a tuma slcer, un 
cos pa pisa, sambechi den beslag. A lcita 
tambe algun botter di bebida alcoholico for 
di hobennan menor di edad cu tabata riba 
parkeerplaats na algun negoshi di horeca. 
Banda di 4’or di marduga, polis a topa cu tres 
mucha muhe menor di edad (13, 14, y 15 
aña) den bicindario di De Molen. Polisnan di 
Flex Team a nota cu nan tabata comportando 
na un forma no responsabel y a dicidi di hiba 
nan Warda di Shaba y yama nan mayornan 
pa bin busca nan pa asina preveni cu algo 
indeseabel pasa cu nan. 


Pos Chikito y Savaneta ta exigi pa no 
stroba e bunita proyecto di Isla di Oro 

Skirbi pa: Hiacinfha Thijsen Trimon 



MI ta lamenta masha hopi mes di tende cu 
tin persona cu ta contra un bunita proyecto, 
di Bungalow riba awa, cu ta unico den su 
estilo cu nan lder traha na Pos Chikito. 
Pariba di brug no tin derecho di haya algo 
bunita tambe? 

Desde cu construccionnan di Hotel Caribean 
a cuminsa, a crea trabow pa yuinan di tera 
y hasta pa stranheronan, ta hopi tereno nan 
mester a rosa pa construccion di hotelnan 
na Aruba. Tur Gobierno cu a sinta sin ex- 
epcion di ningun a concentra riba Playa cu 
ta capital di Aruba y Noord cu su playanan 
blanco bunita y invercionistanan a probecha 
di Aruba su rikesanan cu ta nos beachnan 
blanco, bientonan fresco y solo cayente cu 
ta grandesa di nos pais. 

Pariba di brug a wordo neglisha y lubida 
por completo di tur Gobierno cu a existi, pa 
pariba di brug haya algo di Gobiernonan di 
Aruba, nan mester ta na rudia ta yora mendi- 
ga y ta sclama, unda cu pariba di brug tambe 
tin hende ta biba y cu merece atencion den 


construccion di un condominio of un hotel 
y Pos Chikito mester haya e bunita proyecto 
di Bungalownan cu ta flota riba awa. 

Nos no mester lubida cu algun aña atras 
invercionistanan lder a bini cu un proyecto 
masha bunita mes di Dolfijnnan na Aruba pa 
construi na Isla di Oro, unda cu shownan di 
Dolfijnnan lo wordo duna mescos cu Maimi, 
pero e proyecto ey a wordo boycotia pa algun 
persona cu nan no sa unda nan nanishi ta 
para y nan a hiba e proyecto bunita di Dol- 
fijn Corsou y wak con grandi e proyecto ey 
a bira na Corsou y cuanto placa e ta genera 
pa e pueblo di Corsou turisticamente. 

Mi no ta weita e nesecidad di colecta firma 
pa e proyecto por bini na Pos Chikito. 
Pasobra Pos Childto y Savaneta tin derecho 
riba dj ’e y e proyecto ey lo bay alivia e mo- 
lestianan di sangura preto cu a forma nan 
bibadera den e manglonan cu ta contene tur 
sorto di sushedad. Mi no ta weita ningun 
problema pa ldta algun mangrovenan, paso- 
bra na e brug di Spaans Lagoen ta un hala di 


mangrovenan a destrui y construccion a sigui 
su caminda, pasobra Aruba tabatin necesi- 
dad di un brug nobo, pero un brug simpel 
y bunita, pero no un mini Eiffel Toren cu 
mayan por bira un brug di suicidio. 

Na esnan cu ta contra e proyecto bunita cu 
ta planea pa bini na Pos Childto nos Isla 
di Oro di Doochi Oduber (d.f.m.), saca e 
pensamento eroneo ey for di bo cabes y laga 
Pos Chikito y Savaneta na paz. 

Y ora e sangura pretonan ta ataca, ta nos cu 
ta biba den e vecindario ey ta sinti e dolor. 

Y esnan cu ta bisa cu ta mafianan lo bay 
trah’e, laga mi bisa bo cu rond mundo ta 
mafia ta domina tur cos y tanten cu bo no 
ta den, no preocupa bo curpa, drumi bo 
soño tranldl. 

Mi tambe a biba na Pos Chikito y mi yiunan 
a bay scol na Pos Childto, mi tabata bisiña 
di Doochi Oduber (d.f.m.) y su famia, hopi 
fiesta mi a disfruta na Isla di Oro y lo mi kier 
weita Isla di Oro ta briya atrobe den e lama 
bunita di Savaneta y Pos Chikito. 

Na september ultimo a start un curso 
di American Red Cross Lifeguarding 



NA e curso aki a participa e. o. emplead- 
onan di De Palm Island, Instructor y coach 
di natacion, boluntario di Cruz Cora y 
tambe empleado di compania priva cu ta 
duna servicio na publico. 

Durante e curso aki e cursistanan ta siña 
con pa yuda un persona den cualkier caso 
di emergencia riba tera y tambe si e hay’e 
den problema den lama , te ne momento cu 
e persona ricibi ayudo mas profeccional of 
e wordo transporta pa hosptal. 

E curso tin un duracion di 42 ora y na final 
cu un examen practico y teoretico. 

E curso a wordo duna na Cruz Cora Aruba 
pa e parti theoretico y e parti practico a 
wordo duna na Community Pool, Pisina 
Olimpico Roly Bisslik y tambe na Baby 
Beach. 

E curso di ARC Lifeguarding ta wordo duna 
2 biaha pa aña na Cruz Cora Aruba dor 
di Instructora Certifica pa American Red 
Cross, sra. Marla Thiel-Dominguez. 

Un gradicimento grandi ta bay pa e bolun- 
tarionan cu a yuda di un of otro manera 
durante ful e curso y tambe pa por a haci e 
parti practico mas real e. o. Jady Vriend, Sa- 
mantha Campbell, Aldrick Loefstok, Valerie 
Eman, Gilbert Flanegin, Javier Ras y Chelly 
Krozendijk, Maicha Croes y Reggie Tromp. 

Diahuebs ultimo, certificadonan a wordo 
entrega na tur cursista cuba termina e curso 
cu exito e. o Tamara Esitmez, Maybelline 
de Cuba, Sherwin Sanchez, Omar Lambert, 
Rashid Lacle, Igmar Luidens, Bryan Valdez, 
Reginald (Ricky) Tromp. 

Como best geslaagde a keda srta. Maybel- 
line de Cuba, kende a ricibi su Dry-Fit di 
Lifeguard como regalo. 


Dia 20 di november 201 6 

Celebracion di 
Dia di Mucha na 
Teresita Center 
y Colegio Santa 
Filomena 


MEDIANTE e comunicado di prensa 
aki Stichting The Heart of San Nico- 
laas cu ta maneha Teresita Center, den 
cooperacion cu Instituto Pedagogico 
Arubano, UNICEF y Reach Your Goals 
Foundation, ta organisa un tremendo 
celebracion di Dia di Mucha diadomin- 
go 20 di november pa nos muchanan di 
Aruba completo, muy en especial San 
Nicolas y su barionan. 

Entrada ta gratis. Diadomingo 20 di 
november2016 di 9:00ampa 12:00pm 
riba speelplaats di Colegio Santa Filo- 
mena cu wega pa nos muchanan. Pa 


10:00am ta bende sandwich manera 
pan cu tuna, hotdog, pan cu croket y 
mas den Teresita Center. 

Di 12:00pm pa 2:00pm tin film pa 
nos muchanan y mayornan den nos 
auditorium. 

Di 2:30pm pa 4:00pm tin film pa nos 
muchanan y mayornan den nos audi- 
torium. 

Bishita nos website www.heartofsn.com 
y like nos pagina heartofsn. Mavornan 
bin gosa di e dia cu bo yiunan y coopera 
pa un bon causa. 

Accion "Christmas Clean Up" ta start diamars awor 

Polis, City Inspector 
y Serlimar ta 

7/ ruim op de boel" 

Lo kita autonan bieu for di caminda 
publico pa machica na dump 



E districto di Oranjestad tin areanan di atencion pa 
loke ta autonan bieu y obhetonan manera frigidaire y 
stoof bieu, benta riba tereno publico of ta para putri den 
curanan di cas. 

Pa elimina e problematica ald, Cuerpo Policial, via di 
su Polis di Bario, a acerca Serlimar y City Inspector pa 
asistencia cu un “Christmas Clean Up”, cual ta cuminsa 
diamars pa 10’or di mainta. 

Polis di Bario pa Oranjestad, Robert Vos a nota durante 
di patruya cu tin hopi auto mal para riba trottoir y banda 
di caminda. Algun ta stroba personanan cu ta cana riba 
acera, unda cu nan mester baha y cana riba caya poniendo 
nan bida den peliger. 

Primeramente a manda carta pa tur persona cu un aviso 
cu mester hala e autonan for di caminda publico. A haci 
un inventario di tur e autonan cu a topa cu ne y tur hende 
a ricibi un periodo di gracia di un siman. 

Na fin di e 7 dia, Polis tin derecho di bay cu e auto si 
e doño no tin tur documento legal na ordo, incluyendo 
keuring, seguro y su belasting/number di auto. 

Polis di Bario Robert Vos a bisa cu mayoria di e doñonan 
di auto no a reaccion mes rib’e cartay lo cuminsa diamars 
hunto cu Serlimar y City Inspector pa kita tur e autonan 
y otro obhetonan cu tin riba caminda publico. Lo ‘takel’ 
e autonan y hiba nan Parkietenbos unda Serlimar lo 
“crush” nan. 

Tambe ta ofrece e servicio di kita autonan para den cura y 
obhetonan manera frigidaire y stoof. P’esald mester haya 
permiso di e doño di cas. Tur esunnan cu kier haci uzo 
di e servicio aki por tuma contacto cu number di telefon 
5273168 pa mas informacion. 

Marlon Pieters, kende ta encabesa e departamento City 
Inspector a splica cu nan tarea ta pa motiva habitantenan 
den tur bario pa haci y tene nan barionan limpi. 

Bao di e nomber “Mantene bo bario limpi” ta inclui ac- 
cionnan unda cu ta ofrece e habitantenan e informacion 
necesario y ta stimula nan pa sali y yuda haci nan bario 
limpi. 

City Inspector a bisa cu Polis ta mas dirigi riba autonan 
bieu. Naturalmente no por drenta cura di cas di hende 
“zomaar” y haci limpi, pero si e persona lder asistencia 
e por tuma contacto semper cu DOW y/of Serlimar si 
acaso e no probecha di e “Christmas Clean Up” of tin 
otro cosnan pa haci limpi of kita for di den su cura. 

Lo por tin un prijs pa e asistencia aki, pero esaki no ta 
tur ora, tin ocasionnan unda cu ta haci un evaluacion y 
ta brinda e servicio gratis, dependiendo di e circunstan- 
cianan. 

Michael Raymond, Operations Manager na Serlimar, a 
comenta cu e habitante di e cas por firma un “afstands- 
verldaring”, un acuerdo pa Serlimar bay cu e auto. Den 
caso di e “Christmas Clean Up”, ta Polis ta encabesa e 
proyecto y a haci un inventarisacion di cua autonan lo 
takel y hiba dump pa machica. 

Parlamentario Marlon Sneek 

MEP hepi zwak ta cenfirma declaracien di su 
lider cu mester bin cambio den su fraccion 


CINCO dia di reunion di Parlamento pa trata presupuesto 2017 
di pais Aruba, a duna un contraste cu tur hende por ripara caba, 
esta caminda Gobierno a duna un presentacion di 6 Ministerio cu 
a wordo trata, un fraccion di AVP cu a presenta varios mocion pa 
Gobierno tene cuenta cu esaki den su presupuesto, mientras cu 
fraccion di MEP tabata falta tur seriedad cu por tin pa un reunion 
asina importante. 

Parlamentario Melvin Tromp di fraccion di AVP ta mustra cu no 
solamente fraccion di MEP na ningun momento a presenta ni un 
solo momento pa tratamento di e 6 presupuestonan completo, e 
fraccion geel a mustra hopi zwak, uzando un vocabulario hopi baho, 
pero tambe por a tuma nota cu na momento cu cuminda yega, e 
grupo a bira mas grandi pa despues nan bolbe bandona Parlamento. 

“E forma di procede ald di fraccion di MEP no ta nada nobo, pero 
e biaha aki tabata bisto cu e fraccion di MEP no tabatin seriedad 
na momento di atende cu asuntonan nacional di nos pais. 

Ora cu sigui e disertacionnan di miembronan di MEP, por a ripara 
cu tur ta enfoca riba haci politikeria na lugar di atende cu asuntonan 
di interes pa nos pueblo. 

Argumentonan politico cu tabata backfire riba e partido, observa- 
cionnan politico sin sentido y creando caos politico pa e mesun 
miembronan di e fraccion. 

Ora cu scucha tur loke algun miembro di e fraccion cu a atende 
e reunion a presenta cual observacionnan no tabatin sentido, e 
ora pueblo por compronde di con e lider di MEP, Evelyn Wever 
Croes, den un entrevista cu e periodista Tito Lacle, a confirma cu 
su fraccion lo bay conoce un cambio grandi pa proximo periodo, y a 
reconoce cu su fraccion no a conoce un periodo bon den Parlamento. 

No solamente Evelyn a confirma publicacion den e programa radial 
ey cu fraccion di MEP no ta ‘voldoet’ na expectativanan cu nan 
tabatin, pero na mes momento a anuncia cu e lista geel di su partido 


tambe lo conoce cambionan grandi pa proximo proceso electoral, 
loke tur hende ta considera cu e lider di MEP a duna su coleganan 
di fraccion un ‘dildce onvoldoende’ publicamente. 

No solamente esey, pero nos ta lamenta e falta di nivel cu fraccion di 
MEP tin den Parlamento, cu pa colmo ta wordo inspira p’e propio 
lider, lcende su vocabulario no ta cuadra cu su aspiracionnan pa un 
dia bira lider di e pais. 

Riba dje, t’e propio Evelyn Wever Croes constantemente ta uza 
un expresion haci p’e Prome Dama Mericano, Michelle Obama, 
cu ta “when they go low, we go high”, pero ta mesun lider di MEP 
durante di su disertacionnan a uza palabranan manera donlcey, 
narco complaciente, corupto y otronan, sin cu e tin un motibo pa 
uza esakinan. 

Pa falta di argumento valido of e simpel hecho pa no duna sosten 
n’e presupuesto cu Gobierno a presenta, e lider di MEP ta scoge 
p’e tipo di weganan aki pa despues pretende cu e ta di un nivel mas 
halto, pero ya caba henter pueblo sa e vision negativo y destructivo 
cu Evelyn a bin ta hibando desde cu el a bira lider di e partido,” 
Parlamentario Marlon Sneek ta declara. 



Fraccion di MEP presente na ocasion di despedida di sra. Ella 
Tromp-1 arzagaray como Gobernador Interino pa Aruba 



DIALUNA anochi Fraccion di MEP tabata presente 
na e recepcion duna na honor di sra. Ella Tromp-Yar- 
zagaray na ocasion di su despedida como Gobernador 
Interino pa nos pais. 

Sra. Ella a desplega un trabou bunita y profesional 
y a sa di representa nos Rey na un manera digno na 
nos pais. 

Nos di fraccion di MEP ta gradici sra. Ella pa e bunita 
trabou haci pa nos comunidad den e 8 aña den e fun- 
cion di Gobernador Interino. 

Nos ta desea sra. Ella Tromp-Yarzagaray y famia tur 
cos bon y ta desea cu sra. Ella por disfruta awor di un 
pensioen bon mereci. 


















38 


AWEMainta Dialuna, 14 November 2016 


Jenny Ras ganadora di prome Song Festival 60+ 







DIASABRA ultimo, a tuma lugar e tan spera Song Festival 60+ cu cancionan 
di Pasco combina cu Nochi di Baliadornan. Fundacion Movemento ta Bida por 
mira bek riba un anochi exitoso cu tabata “sold out”. 

Pa 6’or di atardi exacto e Song Festival a cuminsa y promer cu 9’or di anochi ya 
e ganadornan tabata conoci. E resultado ta lo siguiente: 

Cantante mas popular - Alfred Maduro; Miho show - Jenny Ras; 5 luga - Mari- 
anna Dubero; 

4 lugar - Gordon Toussain; 3 lugar - Wim Steenhuis; 2 lugar - Alfred Maduro. 
Ganadora: Jenny Ras. 

Tur participante a haci tur nan esfuerso pa brinda e publico grandi un anochi 
inolvidabel cu merece un repeticion. Un danki grandi na orquesta BADU y tambe 
Roy Sneek cu tabata encarga cu henter e Song Festival. Despues di e festival e 
publico a balia bay gol cu La Nueva Fuerza y BADU. 

E fundraising e aña ald atrobe a bai super bon y Fundacion Movemiento ta Bida 
kier a gradici tur esnan cu a yuda cu esaki. Primeramente Prensa, tambe CEDE 
Aruba, Manrique Capriles, Superfood, Renaissance Casino y Convention Center, 
tur e participantenan cu a carga e anochi aki y tambe nos soundman di semper 
cu atrobe a haci un tremendo trabou Jair Vrolijk. 

Otro aña nos lo tin un otro Nochi di Baliadornan den November atrobe. 

Nan a cumpli respectivamente 30 y 20 aña di servicio 

ATCO Concrete Products a celebra cu hubilarionan 

Judith Vingal y Elias Camara de Freitas ta ehempelnan di lealtad y dedicacion 



RECIENTEMENTE ATCO Concrete Products situa na Bar- 
cadera a celebra cu dos empleado particular, Judith Vingal cu a 
cumpli 30 aña di servicio y Elias Camara de Freitas cu a celebra cu 
20 aña pasa el a cuminsa traha cu e compania. 

Gerencia di ATCO, pero tambe MetaCorp tabata presente hunto 
cu nan famia y invitadonan pa celebra cu e hubilarionan, considera 
ehempelnan di lealtad y dedicacion na progreso y crecemento di 
e compania. 

Judith Vingal a cuminsa su carera dia 15 di september 1986 trah- 
ando na ATCO como empleada administrativo. Den su 30 añanan 
el a traha den casi tur departamento di e compania, el a siña hopi 
y a sa di gana hopi experiencia tambe. 

Despues di 30 aña den servicio, Judith ta hopi gradici na sr. Eduardo 
de Veer y famia cu a dune e oportunidad pa traha na ATCO, su 
ex hefenan Rudolph Richardson (Rich), na Wendell Bennet y na 
Robert Carrasquero p’e pasenshi, amor, tolerancia y perseverancia 
duna di ambos banda pa parti di trabou. 

Awendia Judith Vingal ta trahando den e departamento di benta 
di ATCO Concrete Products, unda e ta brinda servicio cu e clien- 
tenan merece y ta orguyoso di ta forma parti di un compania asina 
prestigioso. 

Elias Camara de Freitas a cuminsa su carera dia 30 di september 


1996, pues exactamente 20 aña pasa. Rudolph Richardson como 
Director di ATCO e tempo ey a tuma Elias den servicio como 
chauffeur na “operations”. 

Elias a traha tur e añanan aki cu su supervisor Robert Fingal. E1 a 
cuminsa cu e prome flota di truck pa entrega di bloki cual e tempo 
ey tabata consisti di 2 truck so. Trucky grua pa descarga e blokinan 
tabata segunda mano. 

Elias personalmente a instala e prome unidad di airco riba su ekipo 
p’asina por a traha den mas comodidad. 

Mientrastanto Elias a pasa den 4 generacion di truck, cada bes 
mas moderno y mas sofistica. Experiencia den trabou a demostra 
cu Elias ta un chauffeur dedica y cu orguyo grandi pa su trabou. 
Durante e ultimo añanan el a destaca como chauffeur di aña den 
eficiencia. No solamente 1 biaha, sino 3 aña consecutivo! 

Ademas di esald Elias a demostra di ta un empleado cu por ofrece 
critica constructivo pa su trabou. Semper treciendo sugerencianan 
pa mehoracion den tur aspecto den su trabou y funcion di su co- 
leganan. 

Nunca miedo pa vocifera disgusto of problemanan cu e y su cole- 
ganan ta presentando. Y mihor ainda, treciendo solucion con pa 
mehora esald. 

Cu donacion significante na Scol pa Ofishi 

AHATA ta contribui na introduccion 
di arte culinario na studiantenan 



ARUBA Hotel and Tourism Association (AHATA) mas of menos 
un luna pasa a ricibi peticion pa haci un donacion special na Scol 
pa Ofishi. 

Docentenan ey a ripara cu falta cierto herment esencial den e 
cushina pa studiantenan. AHATA a dicidi di contribui cu henter 
e lista di deseo di e scol, den forma di un donacion significante di 
tur tipo di material pa haci cu por duna lesnan na un forma mas 
profesional, mas eficiente y mas efectivo. 

AHATA, siendo e asociacion di hotel y turismo di nos isla, ta de- 
termina pa inspira mas hoben y motiva nan pa sigui den e ramo 
culinario. 

Aruba como destinacion turistico ta hopi conoci pa su segmento di 
“Food and Beverage” di calidad halto y variedad grandi. 

Tin hopi oportunidad interesante den HORECA pa empleo riba 
tur nivel, for di coolc helper pa chef, como tambe como empresario, 
for di e negoshi “micro” di benta di cuminda, te na restaurant di 
servicio completo. 

E isla tin hopi talento hoben cu simplemente mester ta exponi n’e 
placer di traha den cushina y pa medio di training basico di tecnica 
y habilidadnan uzando e materialnan corecto, lo yuda e alumnonan 
pa ta riba e bon caminda pa sigui studia, forma un carera y contribui 
n’e pilar number 1 di nos economia. 

Vanessa Rasmussen - Lew Jen Tai, den su calidad di “Administrative 
Manager” na AHATA, a bishita e scol pa haci entrega di e materi- 
alnan n’e docente, Rachel Singodjojo y su studiantenan. E1 a laga 
sa cu esaki tabata un bon oportunidad pa yuda e studiantenan pa 
introduci nan un poco mas n’e mundo culinario. 

Ta cu alegria, placer y hopi orguyo AHATA ta contribui n’e carera 
academico di e hobennan di Scol pa Ofishi. 

Juffrouw Singodjojo a splica cu e ta un docente nobo na e scol y a 
ripara cu falta algun material pa haci e experiencia di e studiante 
uno significante y productivo pa desaroya mihor, pa cual a prepara 
un lista di deseo. 



Scol pa Ofishi, e docente y su studiantenan, a keda hopi contento 
y gradici cu nan deseo porfin a bira un realidad! 

Aruba Hotel and Tourism Association a entrega diferente tipo di 
cuchiu manera cuchiunan pa filet y paring, cuchiunan cu e stem- 
pel di cumplimento cu reglanan di FLACCP, stacionnan di mesa di 
stainless steel special pa restaurant, diferente planki pa corta pisca, 
carni, berdura y fruta, apron, pechi di chef, serbete di cushina, forki, 
cucharanan special, tayo, copi y otro cos di kibra nan necesario. 
AFLATA ta desea e studiantenan di Scol pa Ofishi hopi exito y cu 
nan por topa bek na momento di nan graduacion y ora celebra nan 
exitonan den nan futuro carera. 

Mike de Meza calumniando un biaha mas contra MEP: 

Bao di MEP hedging tabata 25% y durante 3 
luna y bao di AVP esaki ta 90% y durante 2 aña! 


AVP ta un partido cu semper y specialmente durante di campaña 
pa eleccion a demoniza MEP di ta un partido di medida. Asina nan 
a core campaña na 2009 bisando pueblo cu e BBO ta un medida 
implementa pa Gobierno di MEP, pero cu asina nan drenta Gobi- 
erno nan lo elimina esaki completamente. Pero kico nos ta mira? 
Gabinete Eman despues di 7 aña te ainda no a elimina e BBO, pero 
a aumenta esald te na 3.5% y den cual ta inclui e 2% di BAZV. 
Fuera di no elimina e BBO, Gabinete Eman a introduci un cantidad 
di otro medida cruel riba lomba di pueblo. 

Sinembargo e politiconan cobarde ald semper ta recori n’e kapstok 
di partido MEP y p’asina colga nan medidanan na dje. 

Algun ehempel di esakinan ta: 

Gabinete Eman a introduci e medida di pago pa recogemento di 
sushi di 27 florin pa luna. Ora critica a bin di pueblo contra e medida 
aki di biaha nan a core declara cu e plan di pago pa recogemento 
di sushi a origina durante e gobernacion di MEP, siendo tur hende 
sa cu na final di 2009 pueblo no tabata paga ningun depchi pa 
recogemento di sushi. 

Gabinete Eman a introduci e pago pa parkeer auto den centro di 
ciudad. Na momento cu pueblo a cuminsa critica e medida aki, di 
biaha e maquinaria berde start pa trata di bende na pueblo cu du- 
rante di e Gobiemo di MEP e plan aki tabata existi caba. Aki tambe 
tur hende ta na altura caba cu na final di gobernacion di MEP na 
2009 no tabata existi ningun parkeermeter den centro di ciudad. 
Gabinete Eman a introduci e medida di BAZV. Pa hustifica e medida 
aki un biaha mas nan kier subi lomba di MEP bisando cu tabata 
MEP a bin cu e BBO na 2007, pues cu esaki no ta un invento di 
nan. Pero e medida aki crea pa AVP ta destina pa haya mas placa 
den caha di Gobierno y cu e meta final pa elimina e contribucion 
di Gobierno den fondo di AZV. 

Gabinete Eman a introduci e medida di aumenta e edad di pensioen 
te 65 aña. Atrobe partido AVP kier uza MEP como nan ‘pispaaltje’ 
bisando cu e medida aki tabata biba caba bao di gobernacion di 
MEP. Sinembargo realidad di bida ta cu na final di gobernacion di 
MEP na 2009 e edad di pensioen a keda 60 aña. 

Un biaha mas partido AVP ta colga na bachi di MEP pa loke ta 
trata hedging. Awor segun Mike de Meza hedging tambe a origina 
bao di Gobierno di MEP. Sinembargo tempo di MEP nos a hedge, 
esta sera un seguro pa solamente cada bez 3 luna y solamente 25% 
di e totalidad. Contrario n’esald e Gobierno iresponsabel di AVP y 


Mike de Meza ‘himself’ a hedge NO 25% di e totalidad, pero 90% 
y NO pa 3 luna pero pa 2 aña. Te cu awor e hedging aki a costa 
nos pueblo mas di 300 miyon florin sin cu pueblo a beneficia di 
esaki. Pues aki nos ta mira atrobe con AVP ta lceda tira culpa riba 
MEP, siendo e hedging corupto cu nan a practica tabata riba nan 
propio cuenta. 

Esaki ta 5 ehempel bibo pa demostra pueblo cu AVP no sa con pa 
goberna y cu ora nan tin cu introduci medidanan drastico pa haya 
extra placa pa nan malgasta, e cobardenan aki ta recori na partido 
MEP bisando cada biaha cu ta durante gobernacion di MEP tur e 
ideanan di e medidanan aki a origina. 

Politiconan di AVP no ta homber y muher suficiente para den nan 
sapato pa carga nan propio responsabilidad y defende riba nan 
propio forsa e medidanan cu nan ta tuma riba lomba di pueblo. 



* Pagopa recogemeuto di sushi 

* Parkeermeters 

* BAZV 


* Aumeuto edad dipeusioeu 

* Hedgiug 




Registra awo! 

Manda bo e-mail na 
noticia@awemainta. com 

Parlamentario mr. Xiomara Maduro: 


ARA ta pidi pa stop di trapa riba e 
derecho presupuestario di Parlamento 


“E democracia di nos pais den man di Gabinete Eman ta conoci- 
endo un decadencia dia tras di dia. Sigur awor cu Parlamento di 
Aruba mester trata e ley di mas importante, esta e Presupuesto pa 
nos pais, e decadencia aki ta bira mas visibel. 

Aparte di e comportacion fo’i sla di algun Parlamentario di AVP 
y e carencia den maneho di e Presidente pa tene orden, nos por 
constata cu e derecho Parlamentario pa atende cu e presupuesto, 
e budgetrecht, ta wordo malamente trapa. 

Y tur esaki fomenta y aproba pa Minister Eman. E daño aki ta 
uno grandi na e democracia di nos pais cu ta pone cu te hasta e 
Controlaria General di nos pais, Algemene Rekenkamer Aruba 
(ARA), tambe ta pidi pa stop di trapa rib’e derecho presupuestario 
di e Parlamento di nos pais”, Parlamentario mr. Xiomara Maduro 
a duna di conoce. 


Presidencia di Parlamento pa e reunionnan tuma lugar den tempo 
record y silenciando e Parlamentarionan dunando algun minuut 
so pa por debati cu e Ministernan. Parlamento ta bulldoze e Pre- 
supuesto en bes di trate cu e seriedad debido”, e Parlamentario di 
MEP a splica. 

ARA tambe ta adverti 

“Den su ultimo rapport rib’e Cuentanan Anual di pais Aruba pa 
2015, ARA tambe a pidi pa stop di trapa rib’e budgetrecht di Par- 
lamento. 

Riba pagina 4 nos por lesa, “Tambe ta wordo recomenda pa no 
sigui tolera cu e derecho presupuestario ta wordo afecta di un forma 
negativo. Algemene Rekenkamer a trece esald dilanti na varios oca- 
sion durante e añanan cu a pasa.” 



Bulldoze en bes di trato serio 

“Ya ta algun aña caba cu Gabinete Eman ta entrega presupuesto 
cu seyo irealistico di Raad van Advies. Pa evita cu 
Parlamento por haci un trabou di control debi- 
damente, ta core pone precion p’asina e Pre 
supuesto wordo trata den un tempo record. 

Gobierno cu ayudo di e Presidencia di 
Parlamento no ta brinda tempo suficiente 
pa studia e Presupuesto y pa pasa den e 
informacion debidamente. 

Gobierno no ta contesta e preguntanan 
haci p’e Parlamentarionan por escrito na 
un manera drechi y ta pone presion cada ves 
rib’e 


Pues cu otro palabra ARA tambe ta wak e peliger cu e wega politico 
ald di Minister Eman y su bende ta trece pa e democracia di nos 
pais”, segun e Parlamentario. 

Rechasa Eman y su bende 

Cada dia cu pasa cu Minister Eman y su bende keda 
na mando, nan ta trece mas decadencia den e politica 
di nos pais cu consecuencia grave pa e democracia cu 
nos mester cuida y conserva como pueblo. Limita e 
derecho presupuestario ta un señal fuerte di e deca- 
dencia ald. 

Algo cu ARA como un Colegio Halto di Estado 
tambe ta adverti nos di dj’e. Pa Aruba progresa y 
pa nos no mester pasa mas berguensa como pais, 
nos pueblo mester rechasa Minister Eman y su 
bende kendenan ta esnan cu ta orkestra y fo- 
menta e abusonan aki contra e 
democracia di nos pais”, 
Parlamentario mr. 
Xiomara Maduro a 
conclui. 

Minister Arthur Dowers orguyoso di e "bon trabou" di Polisnan 

Prome evento Carnavalesco a boy sin ningun eventualidad 



uim)iLi\i\n aiiocm a 
tuma lugar e prome evento 
organisa pa SMAC, cu a bay 
sin ningun eventualidad. 


Un di e motibonan probable- 
mente tabata e cantidad di 
unidad di Polis presente, pa 
garantisa seguridad na tur 
esnan den Carnival Village. 
N’e sitio a nota presencia di 
unidad di Polis Uniforma, 
Recherche, Polis di K9, Mo- 
biele Eenheid, Polis di Bario, 
Polisnan di e departamento 
cu ta atende otorgamento 
di permiso pa eventonan y 
asina lo por sigui menciona. 
Nan tur a sa di percura pa 
manda un mensahe preventi- 
vo pa tur cu a pensa di busca 
un problema n’e evento, cu 
a pensa nan mes mihor y a 
evita problema cu husticia. 
Minister mr. drs. Arthur 
Dowers a pasa saluda e Polis- 
nan y a felicita tur pa nan 

“bon trabou”. 

Tur cos ta da pa ITF Aruba Beach Tennis Open 2016 


BEACH Tennis Aruba Club ta cla, tur cos 
ta prepara pa duna inicio na e competencia 
mas spera pa tur hungador di Beach Tennis. 
No unicamente pa esnan local sino interna- 
cional tambe. 

Un total di casi 1200 participante repre- 
sentando 32 pais. 

E aña aki e nomber di evento aki ta carga 
“open” su tras ya cu ITF a introduci, mes 
un categorianan cu tin den tennis, cual ta e 
“grandslam” nan den Beach Tennis y Aruba 
tin e honor di carga y ta anfitrion di un di e 
“grandslam” nan aki. E otro ta tuma lugar 
na Italia y na Russia. 

Aña pasa e torneo aki a wordo gana pa e 
pareha Italiano Luca Carli & Michele Capal- 
etti cual lo ta na Aruba e aña aki pa defende 
nan titulo. 

Den e parti femenino Patricia Diaz y Mara- 
ike Biglmaier lamentablemente no por de- 
fende nan titulo debi cu Maraika no lo ta 
participando e aña aki. 

Si nos tuma nota di e participantenan, nos 
por confirma caba cu lo bay tin espectaculo 
riba Eagle Beach, mirando kende tur lo ta 
na Aruba. 

Den e categoria masculino lo tey nomber 
nan grandi manera Michele Cappaletti ITA 
(1), Carli Luca ITA (2), Alessandro Calbucci 
ITA (3), Luca Cramarossa ITA (4), Nikita 
Burmaldn RUS (5), Thales Santos BRA (6), 
Matteo Marighella ITA (7), Marcus Ferreira 
BRA (8), Marco Garavini ITA (9), Tomasso 
Giovannini ITA (10), Antoni Ramos ESP 


(11, Vini Font BRA(12), Aksel Samardzic 
AUA (13), Ivan Syriv RUS (14) y Regis 
Courtois FRA (16). 

Di e top 15 nan un total di 14 ta presente 
na Aruba. Nos no por keda sin pone enfasis 
cu nos tin un presentante den e categoria 
aki cua la ta Aksel Samardzic cu no ta un 
desconocir na Aruba den e deporte aki, 
kende por cierto a wordo honra siman pasa 
den e Hall of Fame di sport na Paseo Her- 
encia. 

Pa loke ta e categoria femenino nos tin Eva 
D’Elia ITA(l), Giulia Gasparri ITA (2), Fla- 
minia Daina ITA (3), Patricia Diaz VEN (4), 
Joana Cortez BRA (5), Federica Bacchetta 
ITA (7), Sofia Cimatti ITA (8), Rafaella 


Miller BRA (9), Martina Corbarra ITA (10). 
Pa loke ta Aruba aki nos tin Marieke Buuts 
cu ta ranked #45 pa Aruba. 

E weganan ta cuminsa awe, dialuna pa 9’or 
di mainta cu e categoria di singles cual lo 
sigui te den ora nan di 10’or di anochi. 
Diamars lo cuminsa cu categoria di “mix 
doubles” cu tambe ta cuminsa pa 9’or di 
mainta y lo cab ate 10’or di anochi. 

Cu otro palabra, pa esnan cu tin gana di relax 
un tiki banda di nos dushi beach, y tambe 
apoya nos deportistanan, nos ta warda boso 
na Eagle Beach caminda cu tin wega henter 
e siman aki, cu clausura diadomingo dia 20 
di november 2016. 

